qundao/data-zh-poetry huggingface dataset:
志宏復有诗来再赋两篇为报念其往復之无已也故寓意卒章以止之·其二
作者：李纲
朝代：宋

数君妙质来何许，生气森森如得土。
依然对此未忘情，亦欲怀之恨无楮。
宿枝新叶自清妍，蠧拳枯折尤奇古。
已将金玉照双眸，更得珠玑编好语。
男儿学古贵根源，余力游兹文翰圃。
沈思六艺见同归，纵览百家知异户。
浩然养气塞天渊，沛若江河知孰御。
却怜雕斵愁肺肝，但莫苦吟当自愈。
志宏復示秋意五篇次韵和之·其一
作者：李纲
朝代：宋

秋风到枕前，策策鸣窗苇。
起看山吐月，残夜楼明水。
皎月与我心，清净两无滓。
玉露滴烟霄，飘然杂桂子。
姮娥应笑人，仳离放红蘂。
乘风游广寒，三十亿万里。
宫阙不胜寒，九奏感人耳。
不如且世间，浩歌书着纸。
志宏復示秋意五篇次韵和之·其三
作者：李纲
朝代：宋

秋风振迴溪，宿鹭起汀苇。
孤飞一片雪，寒影落烟水。
羽毛可为仪，皓洁绝埃滓。
心迹两翛然，邈若佳公子。
却栖碧山岑，瑶树发琼蘂。
岂知黄鹄心，一举眇千里。
翔集太液池，彼此皆戏耳。
丹青虽善画，为我拂水纸。
志宏復示秋意五篇次韵和之·其二
作者：李纲
朝代：宋

秋色一夜改，白露漙苍苇。
冠屦变凄清，如濯沧浪水。
慢肤素多汗，执热结成滓。
振衣得新凉，俨若侍君子。
起观庭中花，露叶耿烟蘂。
景物但可人，溪山即吾里。
浮生驹过隙，百年一瞬耳。
惟有古圣贤，髙名在毫纸。
志宏復示秋意五篇次韵和之·其五
作者：李纲
朝代：宋

秋兴殊未极，秋溪可杭苇。
顺流欲东行，一观沧溟水。
洗我万古愁，胸中莹无滓。
又欲归梁溪，候门有稚子。
携幼酒盈樽，泛此东篱蘂。
躬耕復着书，茗饮追甫里。
听子场屋声，入我山林耳。
文字惊世人，一日传万纸。
志宏復示秋意五篇次韵和之·其四
作者：李纲
朝代：宋

秋风入虚堂，凄微带烟苇。
堂中拙居士，湛然如止水。
默坐观是心，自觉无纤滓。
不知读何经，但说舍利子。
心清闻妙香，天花散芳蘂。
含容河沙界，方寸知几里。
神光常在目，妙响不离耳。
处处获圆通，谁云钻故纸。
志宏见和再次前韵·牡丹
作者：李纲
朝代：宋

半夜疏钟来景阳，美人梳洗随君王。天然意态已倾国，何用苦死催严妆。朱颜半酡宁著酒，玉肤自滑非临汤。铅华固美岂真色，兰麝虽馥非天香。我观牡丹正如此，勾栏横槛为雕房。乍惊神女峡中见，只恐弄玉云间翔。檀心点点晕深紫，金蕊簇簇摇金黄。坐令杂花为婢妾，解使蜂蝶成颠狂。临风袅袅更妍好，浑如舞袖踏春阳。芳根最是洛中盛，安得千本栽砌傍。惜花惟怕春色老，此癖谁与针其肓。沙阳春晚始一见，如有异味争先尝。蜡封剪处持送我，念子此意何时忘。禅关兀坐无与语，迟迟昼景方舒长。对花把酒不知醉，醒后还复悲殊乡。佳篇酬和慰落寞，清丽欲与花争芳。吟哦愈苦诗愈好，去去惜此窗前光。
志宏见和再次前韵·牡丹
作者：李纲
朝代：宋

半夜疏钟来景阳，美人梳洗随君王。
天然意态已倾国，何用苦死催严粧。
朱颜半酡宁着酒，玉肤自滑非临汤。
铅华固美岂真色，兰麝虽馥非天香。
我观牡丹正如此，勾栏横槛为雕房。
乍惊神女峡中见，只恐弄玉云间翔。
檀心点点晕深紫，金蘂簇簇摇金黄。
坐令杂花为婢妾，解使蜂蝶成颠狂。
临风袅袅更妍好，浑如舞袖踏春阳。
芳根最是洛中盛，安得千本栽砌傍。
惜花惟怕春色老，此癖谁与鍼其肓。
沙阳春晚始一见，如有异味争先尝。
蜡封剪处持送我，念子此意何时忘。
禅关兀坐无与语，迟迟昼景方舒长。
对花把酒不知醉，醒后还復悲殊乡。
佳篇酬和慰落寞，清丽欲与花争芳。
吟哦愈苦诗愈好，去去惜此窗前光。
志宏见和再次前韵·酴醾
作者：李纲
朝代：宋

寒过春光还漏泄，酴醾架上花如雪。轻盈皓色讶梅开，芬馥清香胜兰茁。龙须初引翠蔓长，玉质全看素英缀。结成幽洞自深沈，荫此芳醪更奇绝。铜瓶只浸两三枝，香在根尘都不歇。幽人赠我意已勤，却愧终朝烦采撷。子美惟愁花欲飞，渊明自爱门常闭。寻芳须趁春未残，更喜晴天垂彩霓。
志宏见和再次前韵·酴醿
作者：李纲
朝代：宋

寒过春光还漏洩，酴醿架上花如雪。
轻盈皓色讶梅开，芬馥清香胜兰茁。
龙鬚初引翠蔓长，玉质全看素英缀。
结成幽洞自深沈，荫此芳醪更奇绝。
铜瓶只浸两三枝，香在根尘都不歇。
幽人赠我意已勤，却愧终朝烦采撷。
子美惟愁花欲飞，渊明自爱门常闭。
寻芳须趁春未残，更喜晴天垂彩霓。
志宏见和西轩诗再赋前韵
作者：李纲
朝代：宋

休将内外别游观，一处安时在处安。画虎若成那类狗，牧羊已熟不须栏。芥瓶历历光明现，华藏重重境界宽。笑指庭前花树子，为言欲作么生看。
志宏见和西轩诗再赋前韵
作者：李纲
朝代：宋

休将内外别游观，一处安时在处安。
画虎若成那类狗，牧羊已熟不须栏。
芥瓶历历光明现，华藏重重境界寛。
笑指庭前花树子，为言欲作么生看。
志宏送千叶莺粟走笔代简
作者：李纲
朝代：宋

世传莺粟如纸花，品目不为人所嘉。那知亦解吐繁艳，深红浅白凌朝霞。一窠千叶类芍药，传种本自何人家。栟榈乞得不敢惜，长须走送声呀呀。杜门宴坐观内典，方丈寂寂如毗耶。散花侍女一笑粲，居士默然惟啜茶。
志宏送千叶莺粟走笔代简
作者：李纲
朝代：宋

世传莺粟如纸花，品目不为人所嘉。
那知亦解吐繁艷，深红浅白凌朝霞。
一窠千叶类芍药，传种本自何人家。
栟榈乞得不敢惜，长须走送声呀呀。
杜门宴坐观内典，方丈寂寂如毗耶。
散花侍女一笑粲，居士默然惟啜茶。
志宏送岩桂并惠长篇求予赋诗次韵答之
作者：李纲
朝代：宋

我来闽岭值春月，坐见园林花竞茁。
殷红枝上破燕脂，嫩白稍头开玉雪。
平生苦吟缘爱奇，对花岂忍都无诗。
愧将拙句写天巧，但把浊酒酬春晖。
适来岩桂花尤好，乱缀黄英向青昊。
非时似欲斗羣芳，草木无情亦相恼。
栟榈送花来觅句，端恐梁溪得归去。
谪官且作九年期，家在天涯那復顾。
何时万里吹秋风，清香伴此金芙蓉。
临风一醉百忧散，看子挥毫如彩虹。
志宏送岩桂并惠长篇求予赋诗次韵答之
作者：李纲
朝代：宋

我来闽岭值春月，坐见园林花竞茁。殷红枝上破燕脂，嫩白稍头开玉雪。平生苦吟缘爱奇，对花岂忍都无诗。愧将拙句写天巧，但把浊酒酬春晖。适来岩桂花尤好，乱缀黄英向青昊。非时似欲斗群芳，草木无情亦相恼。栟榈送花来觅句，端恐梁溪得归去。谪官且作九年期，家在天涯那复顾。何时万里吹秋风，清香伴此金芙蓉。临风一醉百忧散，看子挥毫如彩虹。
志宏送石菖蒲乃菖阳也作此诗以戏之
作者：李纲
朝代：宋

石上菖蒲何所拟，虬然连络龙蛇尾。
寸余九节痩根茎，能辅五臓坚髪齿。
清泉白石养案间，璀璨芬芳诚可喜。
子于何处得此本，叶大根粗恐非是。
乞隣岂误进菖阳，遗我还将比芹子。
物虽非是意已勤，且置盆中浸寒水。
志宏送石菖蒲乃菖阳也作此诗以戏之
作者：李纲
朝代：宋

石上菖蒲何所拟，虬然连络龙蛇尾。寸馀九节瘦根茎，能辅五脏坚发齿。清泉白石养案间，璀璨芬芳诚可喜。子于何处得此本，叶大根粗恐非是。乞邻岂误进菖阳，遗我还将比芹子。物虽非是意已勤，且置盆中浸寒水。
志宏遗枯梅产芝
作者：李纲
朝代：宋
体裁：古风

子家积庆芝自生，紫云为叶金为茎。世间美瑞子不有，分以遗我鸿毛轻。煌煌秀色照轩槛，犹带雨露凄芳馨。当留几案永为好，他日煮食驱三彭。
念奴娇
作者：李纲
朝代：宋
体裁：词

晚唐姑息，有多少方镇，飞扬跋扈。
淮蔡雄藩联四郡，千里公然旅拒。
同恶相资，潜伤宰辅，谁敢分明语。
媕婀群议，共云旄节应付。
於穆天子英明，不疑不贰处，登庸裴度。
往督全师威令使，擒贼功名归诉。
半夜衔枚，满城深雪，忽已亡悬瓠。
明堂坐治，中兴高映千古。
念奴娇·晚唐姑息
作者：李纲
朝代：宋
体裁：词

晚唐姑息，有多少方镇，飞扬跋扈。淮蔡雄藩联四郡，千里公然旅拒。同恶相资，潜伤宰辅，谁敢分明语。媕婀群议，共云旄节应付。于穆天子英明，不疑不贰处，登庸裴度。往督全师威令使，擒贼功名归诉。半夜衔枚，满城深雪，忽已亡悬瓠。明堂坐治，中兴高映千古。
念奴娇·茂陵仙客
作者：李纲
朝代：宋
体裁：词

茂陵仙客，算真是、天与雄才宏略。猎取天骄驰卫霍，如使鹰鸇驱雀。鏖战皋兰，犁庭龙碛，饮至行勋爵。中华疆盛，坐令夷狄衰弱。追想当日巡行，勒兵十万骑，横临边朔。亲总貔貅谈笑看，黠虏心惊胆落。寄语单于，两君相见，何苦逃沙漠。英风如在，卓然千古高著。
念奴娇·茂陵仙客
作者：李纲
朝代：宋

茂陵仙客，算真是、天与雄才宏略。
猎取天骄驰卫霍，如使鹰鹯驱雀。
鏖战皋兰，犁庭龙碛，饮至行勋爵。
中华疆盛，坐令夷狄衰弱。
追想当日巡行，勒兵十万骑，横临边朔。
亲总貔貅谈笑看，黠虏心惊胆落。
寄语单于，两君相见，何苦逃沙漠。
英风如在，卓然千古高着。
念奴娇（中秋独坐）
作者：李纲
朝代：宋
体裁：词

暮云四卷，淡星河、天影茫茫垂碧。皓月浮空，人尽道，端的清圆如璧。丹桂扶疏，银蟾依约，千古佳今夕。寒光委照，有人独坐秋色。怅念老子平生，粗令婚嫁了，超然闲适。误缚簪缨遭世故，空有当时胸臆。苒苒流年，春鸿秋燕，来往终何益。云山深处，这回真是休息。
念奴娇（汉武巡朔方）
作者：李纲
朝代：宋
体裁：词

茂陵仙客，算真是、天与雄才宏略。猎取天骄驰卫霍，如使鹰鹯驱雀。鏖战皋兰，犁庭龙碛，饮至行勋爵。中华疆盛，坐令夷狄衰弱。追想当日巡行，勒兵十万骑，横临边朔。亲总貔貅谈笑看，黠虏心惊胆落。寄语单于，两君相见，何苦逃沙漠。英风如在，卓然千古高著。
怀季言弟并简仲辅叔易
作者：李纲
朝代：宋

我昔谪沙溪，尔送至虎丘。相携观剑池，共坐苍崖陬。霜寒草木衰，肃肃天地秋。慷慨论世故，岂复知离愁。中间谪云安，尔病家山留。独与仲及叔，分携浙江头。潮声来海门，风雨助飕飕。银涛蹙天起，泛此一叶舟。及玆谪武昌，尔复从我游。回环溪壑间，渺若双沙鸥。长江快清旷，庐阜探奇幽。行尽江南山，始次湖外州。传闻浙郡兵，盗用官库矛。夜深赤白丸，杀吏起相雠。怀家动归心，触热遽还辀。作别今几时，此情浩难收。块处谁共语，把酒无与酬。凭高欲望远，独上黄鹤楼。吴越天杳杳，风烟晚悠悠。顾嗟祢处士，坐困鹦鹉洲。胡虏气方横，盗贼起如蟊。中原腤锋镝，江汉屯貔貅。尔归议迁徙，已有定论不。黄屋尚飘泊，吾敢怀燕休。但愿复相见，一解无穷忧。泫然念苍生，岂为吾身谋。
怀季言弟并简仲辅叔易
作者：李纲
朝代：宋

我昔谪沙溪，尔送至虎丘。
相携观剑池，共坐苍崖陬。
霜寒草木衰，肃肃天地秋。
慷慨论世故，岂復知离愁。
中间谪云安，尔病家山留。
独与仲及叔，分携浙江头。
潮声来海门，风雨助飕飕。
银涛蹙天起，泛此一叶舟。
及兹谪武昌，尔復从我游。
回环溪壑间，渺若双沙鸥。
长江快清旷，庐阜探奇幽。
行尽江南山，始次湖外州。
传闻浙郡兵，盗用官库矛。
夜深赤白丸，杀吏起相雠。
怀家动归心，触热遽还辀。
作别今几时，此情浩难收。
块处谁共语，把酒无与酬。
凭髙欲望远，独上黄鹤楼。
吴越天杳杳，风烟晚悠悠。
顾嗟祢处士，坐困鹦鹉洲。
胡虏气方横，盗贼起如蟊。
中原腤锋镝，江汉屯貔貅。
尔归议迁徙，已有定论不。
黄屋尚飘泊，吾敢怀燕休。
但愿復相见，一解无穷忧。
泫然念苍生，岂为吾身谋。
恭闻诏书褒悼陈少阳赠官与一子恩泽赐缗钱五十万感涕四首
作者：李纲
朝代：宋

哀痛纶言洒帝章，赐金赠秩事非常。无心圣主如天地，著意奸臣极虎狼。忠血他年应化碧，英魂今日已生光。先生愤懑诚昭雪，九死南迁岂自伤。祖宗德泽在斯民，韦带精忠不乏人。魏阙献言开帝听，匦函争事触龙鳞。血沾斧越虽因我，心在宗祊岂计身。宿草已深难一恸，临风空有涕沾巾。屡将鲠议叩枫宸，不为承恩始爱君。谁使崔宁论卢杞，恨无庆忌救朱云。死生一吷心应了，忠义千年笔有芬。一介草茅言世务，从今不复数刘蕡。平昔初无半面交，危言几辨盖宽饶。幽冥我已惭良友，忠愤君应念本朝。故国遥看云杳杳，新阡何处草萧萧。抚孤未遂山涛志，谁继骚人赋大招。
恭闻诏书褒悼陈少阳赠官与一子恩泽赐缗钱五十万感涕四首·其一
作者：李纲
朝代：宋

哀痛纶言洒帝章，赐金赠秩事非常。无心圣主如天地，著意奸臣极虎狼。忠血他年应化碧，英魂今日已生光。先生愤懑诚昭雪，九死南迁岂自伤。
恭闻诏书褒悼陈少阳赠官与一子恩泽赐缗钱五十万感涕四首·其三
作者：李纲
朝代：宋

屡将鲠议叩枫宸，不为承恩始爱君。谁使崔宁论卢杞，恨无庆忌救朱云。死生一吷心应了，忠义千年笔有芬。一介草茅言世务，从今不复数刘蕡。
恭闻诏书褒悼陈少阳赠官与一子恩泽赐缗钱五十万感涕四首·其二
作者：李纲
朝代：宋

祖宗德泽在斯民，韦带精忠不乏人。魏阙献言开帝听，匦函争事触龙鳞。血沾斧越虽因我，心在宗祊岂计身。宿草已深难一恸，临风空有涕沾巾。
恭闻诏书褒悼陈少阳赠官与一子恩泽赐缗钱五十万感涕四首·其四
作者：李纲
朝代：宋

平昔初无半面交，危言几辨盖宽饶。幽冥我已惭良友，忠愤君应念本朝。故国遥看云杳杳，新阡何处草萧萧。抚孤未遂山涛志，谁继骚人赋大招。
恭闻诏书襃悼陈少阳赠官与一子恩泽赐缗钱五十万感涕四首·其一
作者：李纲
朝代：宋

哀痛纶言洒帝章，赐金赠秩事非常。
无心圣主如天地，着意姦臣极虎狼。
忠血他年应化碧，英魂今日已生光。
先生愤懑诚昭雪，九死南迁岂自伤。
恭闻诏书襃悼陈少阳赠官与一子恩泽赐缗钱五十万感涕四首·其三
作者：李纲
朝代：宋

屡将骾议叩枫宸，不为承恩始爱君。
谁使崔宁论卢杞，恨无庆忌救朱云。
死生一吷心应了，忠义千年笔有芬。
一介草茅言世务，从今不復数刘蕡。
恭闻诏书襃悼陈少阳赠官与一子恩泽赐缗钱五十万感涕四首·其二
作者：李纲
朝代：宋

祖宗德泽在斯民，韦带精忠不乏人。
魏阙献言开帝听，匦函争事触龙鳞。
血霑斧越虽因我，心在宗祊岂计身。
宿草已深难一恸，临风空有涕霑巾。
恭闻诏书襃悼陈少阳赠官与一子恩泽赐缗钱五十万感涕四首·其四
作者：李纲
朝代：宋

平昔初无半面交，危言几辨盖寛饶。
幽冥我已惭良友，忠愤君应念本朝。
故国遥看云杳杳，新阡何处草萧萧。
抚孤未遂山涛志，谁继骚人赋大招。
惜花
作者：李纲
朝代：宋

瓶水养花花已老，零落春风寒不扫。
从教几案积残红，尚有余香慰衰槁。
惜花
作者：李纲
朝代：宋

瓶水养花花已老，零落春风寒不扫。从教几案积残红，尚有馀香慰衰槁。
惠州访东坡旧隐
作者：李纲
朝代：宋
体裁：七言律诗

海上归来访老坡，依然遗迹未销磨。松风亭下梅花老，鹤观峰头乔木多。垂世文章灿星斗，平生忧患足风波。华堂满龛题诗笔，人事其如天定何。
感皇恩·九日菊花迟
作者：李纲
朝代：宋
体裁：词

九日菊花迟，茱萸却早。嫩蕊浓香自妍好。一簪华发，只恐西风吹帽。细看还遍插，人忘老。千古此时，清欢多少。铁马台空但荒草。旅愁如海，须把金尊销了。暮天秋影碧，云如扫。
感皇恩（枕上）
作者：李纲
朝代：宋
体裁：词

西阁夜初寒，炉烟轻袅。竹枕绸衾素屏小。片时清梦，又被木鱼惊觉。半窗残月影，天将晓。幻境去来，胶胶扰扰。追想平生发孤笑。壮怀消散，尽付败荷衰草。个中还得趣，从他老。
戊申冬至日有怀诸弟时赴澧阳
作者：李纲
朝代：宋

缇室初回律管阳，貂裘还是旅殊乡。可堪身向三湘远，更觉愁随一线长。棣萼相思劳梦寐，郊禋成礼想旂裳。羁臣与国同休戚，老眼犹期见治康。
戊申冬至日有怀诸弟时赴澧阳
作者：李纲
朝代：宋

缇室初迴律管阳，貂裘还是旅殊郷。
可堪身向三湘远，更觉愁随一线长。
棣蕚相思劳梦寐，郊禋成礼想旗裳。
羁臣与国同休戚，老眼犹期见治康。
戏为吴语
作者：李纲
朝代：宋
体裁：七言律诗

莫问侬家作底愁，细思今古事悠悠。只因读得数行字，便觉分为一世忧。问舍求田须更以，济时泽物且能休。梁溪幸有閒泉石，正好归来作故侯。
戏成短歌从志宏求芍药
作者：李纲
朝代：宋

东风不隔沙阳僻，嫩蕊浓花自春色。栟榈也是可怜人，每送梁溪慰愁寂。迩来芍药已盛开，供花未到吾须觅。赋梅岂害广平刚，乞醯更觉微生直。为将烂熳数枝红，伴我淋漓一丸墨。
戏成短歌从志宏求芍药
作者：李纲
朝代：宋

东风不隔沙阳僻，嫩蘂浓花自春色。
栟榈也是可怜人，每送梁溪慰愁寂。
迩来芍药已盛开，供花未到吾须觅。
赋梅岂害广平刚，乞酰更觉微生直。
为将烂熳数枝红，伴我淋漓一丸墨。
戏成绝句三首
作者：李纲
朝代：宋

山色黛眉远，溪声玉佩珊。溪山怜逐客，故为结清欢。粼粼溪底石，五色粲坚圆。安得女娲手，鍊之将补天。小艇渡行旅，往来终日操。但令人利涉，宁复计劬劳。
戏成绝句三首·其一
作者：李纲
朝代：宋
体裁：五言绝句

山色黛眉远，溪声玉佩珊。溪山怜逐客，故为结清欢。
戏成绝句三首·其三
作者：李纲
朝代：宋

小艇渡行旅，往来终日操。但令人利涉，宁复计劬劳。
戏成绝句三首·其三
作者：李纲
朝代：宋

小艇渡行旅，往来终日操。
但令人利涉，宁復计劬劳。
戏成绝句三首·其二
作者：李纲
朝代：宋

粼粼溪底石，五色粲坚圆。
安得女娲手，錬之将补天。
戏成绝句三首·其二
作者：李纲
朝代：宋

粼粼溪底石，五色粲坚圆。安得女娲手，鍊之将补天。
戏赋墨画梅花
作者：李纲
朝代：宋

道人画手真三昩，力挽春风与游戏。露枝烟蕊忽嫣然，自得工夫畦径外。由来黑白无定姿，浓淡间错相参差。炯如落月耿寒影，翳若宿雾含疏枝。群芳种种徒繁缛，脱略丹青尤拔俗。妙质聊资陈氏煤，幽姿好伴文生竹。世呼墨竹为墨君，此花宜称墨夫人。铅华不御有馀态，世间颜色皆非真。年来妙观齐空色，天花时露真消息。试烦幻出数千枝，不费梁溪一丸墨。
戏赋墨画梅花
作者：李纲
朝代：宋

道人画手真三昩，力挽春风与游戏。
露枝烟蘂忽嫣然，自得工夫畦径外。
由来黑白无定姿，浓淡间错相参差。
炯如落月耿寒影，翳若宿雾含疏枝。
羣芳种种徒繁缛，脱略丹青尤拔俗。
妙质聊资陈氏煤，幽姿好伴文生竹。
世呼墨竹为墨君，此花宜称墨夫人。
铅华不御有余态，世间颜色皆非真。
年来妙观齐空色，天花时露真消息。
试烦幻出数千枝，不费梁溪一丸墨。
戏赠东林珪老
作者：李纲
朝代：宋
体裁：七言律诗

我游庐阜南山北，师住二林东院西。试问远公求作佛，何如陶令醉如泥。苦邀名山同莲社，笑送幽人过虎溪。千载风流久寥落，更烦拈出与提撕。
戒酒
作者：李纲
朝代：宋

吾初不解饮，涓滴莫下咽。自从游宦来，稍稍颇称善。譬犹怯懦士，习惯亦能战。作气欲吞敌，贾勇乃求殿。迂愚撄重衅，飘泊旅异县。怀家路迢迢，惜春花片片。浇愁欲千钟，燕客卑九献。浩如鲸吸川，无那壶浮箭。欢然偶过量，浅狭诚易见。噎呕九藏翻，昏瞀两目眩。宿酲味尤恶，累日不欲膳。吾生如浮沤，急景若奔电。学道贵清虚，为文欲精鍊。胡为事杯杓，无乃废笔砚。先生一石醉，待诏三升恋。枕曲与藉糟，自污何足羡。从今梁溪翁，无复醉乡愿。
戒酒
作者：李纲
朝代：宋

吾初不解饮，涓滴莫下嚥。
自从游宦来，稍稍颇称善。
譬犹怯懦士，习惯亦能战。
作气欲吞敌，贾勇乃求殿。
迂愚撄重衅，飘泊旅异县。
怀家路迢迢，惜春花片片。
浇愁欲千钟，燕客卑九献。
浩如鲸吸川，无那壶浮箭。
欢然偶过量，浅狭诚易见。
噎呕九藏翻，昏瞀两目眩。
宿酲味尤恶，累日不欲膳。
吾生如浮沤，急景若奔电。
学道贵清虚，为文欲精錬。
胡为事杯杓，无乃废笔砚。
先生一石醉，待诏三升恋。
枕曲与藉糟，自污何足羡。
从今梁溪翁，无復醉乡愿。
所寓天宁方丈后有阇提花数株连月盛开玉雪可爱怅然有怀成三绝句寄吴元中
作者：李纲
朝代：宋

未渡鲸波寇盗深，中原回首涕成霖。清愁万斛无消处，赖有幽花慰客心。深院无人帘幕垂，玉英翠羽灿芳枝。世间颜色难相似，晴雪初残未堕时。冰玉风姿照坐寒，炎荒相遇且相宽。缟衣纻带平生志，正念幽人尚素冠。
所寓天宁方丈后有阇提花数株连月盛开玉雪可爱怅然有怀成三绝句寄吴元中·其一
作者：李纲
朝代：宋
体裁：七言绝句

未渡鲸波寇盗深，中原回首涕成霖。清愁万斛无消处，赖有幽花慰客心。
所寓天宁方丈后有阇提花数株连月盛开玉雪可爱怅然有怀成三绝句寄吴元中·其三
作者：李纲
朝代：宋

冰玉风姿照坐寒，炎荒相遇且相宽。缟衣纻带平生志，正念幽人尚素冠。
所寓天宁方丈后有阇提花数株连月盛开玉雪可爱怅然有怀成三绝句寄吴元中·其三
作者：李纲
朝代：宋

冰玉风姿照坐寒，炎荒相遇且相寛。
缟衣纻带平生志，正念幽人尚素冠。
所寓天宁方丈后有阇提花数株连月盛开玉雪可爱怅然有怀成三绝句寄吴元中·其二
作者：李纲
朝代：宋
体裁：七言绝句

深院无人帘幕垂，玉英翠羽灿芳枝。世间颜色难相似，晴雪初残未堕时。
投金濑有感
作者：李纲
朝代：宋

楚王听谗诛五卿，招呼二子同就烹。子胥弯弓见使者，义不戴天非惜生。操瓢乞食困江表，曷尝一日忘郢城。溧水之阳遇真识，壶浆箪食欣相迎。当时追捕尚尔急，杀身灭口意岂轻。霸吴何止服句践，破楚遂以鞭荆平。倒行逆施道虽远，复仇摅愤圣所称。却来访旧欲报德，叹息玉质随流萍。投金浅濑亦何有，聊以寓意通精诚。哀穷进食类漂母，解剑挂墓同延陵。古人已矣不可见，空有史笔垂声名。
投金濑有感
作者：李纲
朝代：宋

楚王听谗诛五卿，招呼二子同就烹。
子胥弯弓见使者，义不戴天非惜生。
操瓢乞食困江表，曷尝一日忘郢城。
溧水之阳遇真识，壶浆箪食欣相迎。
当时追捕尚尔急，杀身灭口意岂轻。
霸吴何止服句践，破楚遂以鞭荆平。
倒行逆施道虽远，復仇摅愤圣所称。
却来访旧欲报德，叹息玉质随流萍。
投金浅濑亦何有，聊以寓意通精诚。
哀穷进食类漂母，解剑挂墓同延陵。
古人已矣不可见，空有史笔垂声名。
折笋岩
作者：李纲
朝代：宋
体裁：七言绝句

玉府锵锵玉笋林，谁将移种翠岩阴。斓斑犹带当时箨，照水笼烟几百寻。
招陈几叟小饮
作者：李纲
朝代：宋

开樽欲约玉川子，致鲤先遣长须奴。春时海燕光涎涎，风暖城乌尾毕逋。幸有异书并古字，可无白饭与青刍。虚堂隐几共谈笑，应信今吾非故吾。
招陈几叟小饮
作者：李纲
朝代：宋
体裁：古风

开樽欲约玉川子，致鲤先遣长须奴。春时海燕光涏涏，风暖城乌尾毕逋。幸有异书并古字，可无白饭与青刍。虚堂隐几共谈笑，应信今吾非故吾。
招陈几叟小饮
作者：李纲
朝代：宋

开樽欲约玉川子，致鲤先遣长鬚奴。
春时海燕光涎涎，风暖城乌尾毕逋。
幸有异书并古字，可无白饭与青刍。
虚堂隐几共谈笑，应信今吾非故吾。
换骨岩
作者：李纲
朝代：宋

玄化升真十六天，灵仙蝉脱翠岩前。
金坚玉润留余骨，密锁烟霞几百年。
换骨岩
作者：李纲
朝代：宋

玄化升真十六天，灵仙蝉脱翠岩前。金坚玉润留馀骨，密锁烟霞几百年。
摘鬓间白发有感
作者：李纲
朝代：宋

吾生足忧患，未老头已白。鬓间垂素丝，揽镜聊一摘。星星去虽欣，种种鲜还戚。颇愁日增多，尽拔复何益。追思少年时，绿发光且泽。森然茂云松，岂谓少堪惜。自从多病后，脱落露广额。蒲柳姿易衰，日与风霜迫。萧萧不胜梳，扰扰仅盈搦。安能上指冠，常恐吹堕帻。年来涉艰虞，更复非夙昔。奔驰动万里，漂泊继三谪。从横蹈危机，侈哆困烦啧。交游莫援手，仇怨惟下石。素标宜满头，斑鬓未为逼。何年运河车，溯补泥丸宅。华颠复变鬒，去作烟霞客。憔悴楚江滨，岁晚将何获。
摘鬓间白髪有感
作者：李纲
朝代：宋

吾生足忧患，未老头已白。
鬓间垂素丝，揽镜聊一摘。
星星去虽欣，种种鲜还戚。
颇愁日增多，尽拔復何益。
追思少年时，绿髪光且泽。
森然茂云松，岂谓少堪惜。
自从多病后，脱落露广额。
蒲柳姿易衰，日与风霜迫。
萧萧不胜梳，扰扰仅盈搦。
安能上指冠，常恐吹堕帻。
年来涉艰虞，更復非夙昔。
奔驰动万里，漂泊继三谪。
从横蹈危机，侈哆困烦啧。
交游莫援手，仇怨惟下石。
素标宜满头，斑鬓未为逼。
何年运河车，泝补泥丸宅。
华颠復变鬒，去作烟霞客。
憔悴楚江滨，岁晚将何获。
操舟
作者：李纲
朝代：宋

吴儿便操舟，衣服皆楚制。出没波涛中，端如履平地。江湖渺千里，鼓柁等游戏。临深讵保身，涉险惟射利。天风难与期，飘骤出非意。倾覆瞬息间，永为鱼鳖饵。愿言戒畏涂，巧手不可恃。
操舟
作者：李纲
朝代：宋

吴儿便操舟，衣服皆楚制。
出没波涛中，端如履平地。
江湖渺千里，鼓柁等游戏。
临深讵保身，涉险惟射利。
天风难与期，飘骤出非意。
倾覆瞬息间，永为鱼鼈饵。
愿言戒畏涂，巧手不可恃。
新开河食鳜鱼戏成
作者：李纲
朝代：宋

平湖渺漫烟苍苍，菰蒲擢秀新荷香。
渔舟演漾出深浦，舟中鲜鳜肥而臧。
传呼就买不论价，得钱留鱼鱼眼光。
细鳞哆口传鬐鬛，斓斑点黑微涂黄。
巨盆汲水养余息，拨剌奋尾犹洋洋。
付庖荐酒择困者，挥刀切玉芼桂姜。
麯生风味已醖藉，得此更使不可忘。
松江之鲈不足忆，银色讵数绵州鲂。
惜哉行役难驻棹，一饱未许杯盘常。
雨蓑烟笠乃吾事，安得独钓青茫茫。
新开河食鳜鱼戏成
作者：李纲
朝代：宋

平湖渺漫烟苍苍，菰蒲擢秀新荷香。渔舟演漾出深浦，舟中鲜鳜肥而臧。传呼就买不论价，得钱留鱼鱼眼光。细鳞哆口传鬐鬣，斓斑点黑微涂黄。巨盆汲水养馀息，拨剌奋尾犹洋洋。付庖荐酒择困者，挥刀切玉芼桂姜。曲生风味已酝藉，得此更使不可忘。松江之鲈不足忆，银色讵数绵州鲂。惜哉行役难驻棹，一饱未许杯盘常。雨蓑烟笠乃吾事，安得独钓青茫茫。
新月二首
作者：李纲
朝代：宋

碧落银蟾吐，知从何处来。雕弓弦未上，宝镜匣初开。照水钩沉影，窥人光满怀。微升已西没，露坐兴悠哉。初月明生小，众星寒吐铓。穿林未惊鹊，傍户已窥床。渐喜山川晓，自令风露凉。仙人贴片玉，为我赐清光。
新月二首·其一
作者：李纲
朝代：宋

碧落银蟾吐，知从何处来。雕弓弦未上，宝镜匣初开。照水钩沉影，窥人光满怀。微升已西没，露坐兴悠哉。
新月二首·其一
作者：李纲
朝代：宋

碧落银蟾吐，知从何处来。
雕弓絃未上，宝镜匣初开。
照水鈎沉影，窥人光满怀。
微升已西没，露坐兴悠哉。
新月二首·其二
作者：李纲
朝代：宋

初月明生小，众星寒吐铓。穿林未惊鹊，傍户已窥床。渐喜山川晓，自令风露凉。仙人贴片玉，为我赐清光。
新月二首·其二
作者：李纲
朝代：宋

初月明生小，众星寒吐铓。
穿林未惊鹊，傍户已窥床。
渐喜山川晓，自令风露凉。
僊人贴片玉，为我赐清光。
早行二首
作者：李纲
朝代：宋

夙起戒徒御，小村扉未开。雾分山远近，溪绕路萦回。排遣凭诗句，销除赖酒杯。大恩何以报，海上得归来。宿雨破袢暑，趣装期早还。断塍泥滑滑，幽谷水潺潺。半世走长道，暮年归故山。蒙头有衲被，送老白头间。
早行二首·其一
作者：李纲
朝代：宋
体裁：五言律诗

夙起戒徒御，小村扉未开。雾分山远近，溪绕路萦回。排遣凭诗句，销除赖酒杯。大恩何以报，海上得归来。
早行二首·其二
作者：李纲
朝代：宋
体裁：五言律诗

宿雨破袢暑，趣装期早还。断塍泥滑滑，幽谷水潺潺。半世走长道，暮年归故山。蒙头有衲被，送老白头间。
早起
作者：李纲
朝代：宋

平时懒惰只随缘，日照堂东尚栩然。华藏欲游须勇猛，穗帷虽好莫留连。收将枕上黄粱梦，印取心中大觉仙。从此寓轩须早作，魔军未破可安眠。
早起
作者：李纲
朝代：宋
体裁：七言律诗

平时懒惰只随缘，日照堂东尚栩然。华藏欲游须勇猛，繐帷虽好莫留连。收将枕上黄粱梦，印取心中大觉仙。从此寓轩须早作，魔军未破可安眠。
早起
作者：李纲
朝代：宋
体裁：七言律诗

秋晓凄然枕簟凉，小窗残月尚临床。追寻梦境烟云散，起傍荷花风露香。慨念关河心黯黯，谛观身世意茫茫。樽中有酒聊须醉，造物于人自叵量。
昌老询予来历以诗答之
作者：李纲
朝代：宋

休问西来意，吾行日向南。悽悽达磨忏，历历善财参。旧事已不忆，新交宁易谈。维摩本无语，非是学三缄。
昌老询予来历以诗答之
作者：李纲
朝代：宋

休问西来意，吾行日向南。
悽悽达磨懴，历历善财参。
旧事已不忆，新交宁易谈。
维摩本无语，非是学三缄。
明妃曲
作者：李纲
朝代：宋

昭君自恃颜如花，肯赂画史丹青加。
十年望幸不得见，一日远嫁来天涯。
辞宫脉脉洒红泪，出塞漠漠惊黄沙。
宁辞玉质配夷虏，但恨拙谋羞汉家。
穹庐腥羶厌酥酪，曲调幽怨传琵琶。
汉宫美女不知数，骨委黄土纷如麻。
当时失意虽可恨，犹得千古诗人夸。
明妃曲
作者：李纲
朝代：宋

昭君自恃颜如花，肯赂画史丹青加。十年望幸不得见，一日远嫁来天涯。辞宫脉脉洒红泪，出塞漠漠惊黄沙。宁辞玉质配夷虏，但恨拙谋羞汉家。穹庐腥膻厌酥酪，曲调幽怨传琵琶。汉宫美女不知数，骨委黄土纷如麻。当时失意虽可恨，犹得千古诗人誇。
春意
作者：李纲
朝代：宋
体裁：古风

春鸟窥绿窗，踏落庭前花。美人为之笑，鬓脚风中斜。不惜花踏残，只愁鸟惊去。姹娅背人飞，林深无觅处。
春昼书怀
作者：李纲
朝代：宋

春院沈沈昼掩关，坐看云起面前山。
静中图史尤多味，身外功名已厚颜。
匣砚细磨鸲鹆眼，茶瓯深泛鹧鸪斑。
簿书粗了无余事，更有何人似我閒。
春昼书怀
作者：李纲
朝代：宋

春院沈沈昼掩关，坐看云起面前山。静中图史尤多味，身外功名已厚颜。匣砚细磨鸲鹆眼，茶瓯深泛鹧鸪斑。簿书粗了无馀事，更有何人似我閒。
春晓闻众禽声有感
作者：李纲
朝代：宋

春山苍莽天欲明，枕上静听春禽鸣。
雏莺初啭正调舌，姹娅乍闻三两声。
不如归去意良切，脱却泼袴何由行。
愁人最是断消息，姑恶更觉声娇狞。
布谷催耕雨纔足，鹁鸠唤妇远将晴。
其余不復识名字，雅音幽韵如簧笙。
天公怜我太寂寞，故遣尤物怡吾情。
鸾歌凤舞未可见，候虫时鸟聊嘤嘤。
我生半世困漂泊，巧言谗谤饱所经。
杜门却扫与世绝，欲窒两牖忘雷霆。
尔声虽好太饶舌，逼耳颇似虚弦惊。
就中提壶可人意，劝我沽酒花间倾。
心怀百忧只欲睡，更愿常醉不用醒。
落花芳草正可藉，玉山自倒知谁令。
乌啼鹊噪错昏昼，燕雀啾唧环檐楹。
从教一一恣嘲弄，吾方深入无何庭。
春晓闻众禽声有感
作者：李纲
朝代：宋

春山苍莽天欲明，枕上静听春禽鸣。雏莺初啭正调舌，姹娅乍闻三两声。不如归去意良切，脱却泼裤何由行。愁人最是断消息，姑恶更觉声娇狞。布谷催耕雨才足，鹁鸠唤妇远将晴。其馀不复识名字，雅音幽韵如簧笙。天公怜我太寂寞，故遣尤物怡吾情。鸾歌凤舞未可见，候虫时鸟聊嘤嘤。我生半世困漂泊，巧言谗谤饱所经。杜门却扫与世绝，欲窒两牖忘雷霆。尔声虽好太饶舌，逼耳颇似虚弦惊。就中提壶可人意，劝我沽酒花间倾。心怀百忧只欲睡，更愿常醉不用醒。落花芳草正可藉，玉山自倒知谁令。乌啼鹊噪错昏昼，燕雀啾唧环檐楹。从教一一恣嘲弄，吾方深入无何庭。
春暮平津晚望
作者：李纲
朝代：宋

风回雨霁已春残，景色苍茫杳霭间。芳草渡头看绿树，白云飞处见青山。莺啼燕语愁肠断，亲老家遥泪点斑。却笑腐儒何所用，征商偷得半时閒。
春暮平津晚望
作者：李纲
朝代：宋

风迴雨霁已春残，景色苍茫杳霭间。
芳草渡头看绿树，白云飞处见青山。
莺啼燕语愁肠断，亲老家遥泪点斑。
却笑腐儒何所用，征商偷得半时閒。
春暮江南道中
作者：李纲
朝代：宋
体裁：七言律诗

江上风光烂不收，一年春物又将休。鸣鸠乳燕自相得，飞絮落花如许愁。目极关河天杳杳，身归闽粤兴悠悠。往来踏遍江南土，已约幽人老一丘。
春睡
作者：李纲
朝代：宋

半生游宦鬓毛霜，依旧图书对晓窗。卯酒一杯春日暖，卧听鸣橹下清江。居士终朝只念归，日行百里尚嫌迟。小窗春梦分明到，叹息啼乌唤觉时。
春睡·其一
作者：李纲
朝代：宋
体裁：七言绝句

半生游宦鬓毛霜，依旧图书对晓窗。卯酒一杯春日暖，卧听鸣橹下清江。
春睡·其二
作者：李纲
朝代：宋
体裁：七言绝句

居士终朝只念归，日行百里尚嫌迟。小窗春梦分明到，叹息啼乌唤觉时。
春词二十首
作者：李纲
朝代：宋

一树梨花傍小轩，结根幽寂更芳妍。东君有意怜流落，故遣瑶姿堕目前。晚来急雨作轻寒，只恐梨花落点残。唤起小童窗外看，玉妃何事泪栏干。花开好鸟晓关关，惊觉幽窗小梦残。宿酒未醒慵起早，透帘红日上三竿。萧萧槛外翠琅玕，瘦节疏枝特地寒。谁谓幽居太寥闲，此君长此结清欢。春光淡荡一番新，花气氛氲恼杀人。只恐花飞春又老，须将酩酊对芳辰。清晨开卷坐幽窗，深注炉烟一缕香。汲水养花颜色好，向人端似炫新妆。春日迟迟午睡浓，梦魂飞过浙江东。无端花底间关舌，唤起搔头两鬓蓬。寂寂春林杜宇啼，劝人只道不如归。我今归思何须劝，借尔翩翻两翅飞。春色困人浑似酒，花枝照眼恰如人。东君若解怜愁客，莫使花飞减却春。漠漠轻烟度短墙，春寒料峭怯罗裳。惜春只怕多风雨，云影披离漏日光。幽禽百啭舌如簧，院宇深深花木香。飘泊伤春惟泥酒，不知林外已斜阳。谁使鸣禽自在啼，感春端似惜芳时。一枝暂寄休饶舌，静处须防挟弹儿。春来南国蔼韶光，百卉嫣然竞早芳。语燕啼莺将婉娈，游蜂舞蝶已颠狂。青鸟飞来动槛花，翠衿绀趾哢交加。向人自解传消息，疑是来从阿母家。微月笼云黯淡明，忽闻索索雨来声。可怜窗外梨花老，一夜飘残雪片轻。聒聒鸣鸠唤雨来，萧萧寒响滴空阶。不知逐客伤春恨，多少残英点翠苔。飘风骤雨饷时间，堕蕊飞花满地殷。自是群芳将结实，非关风雨故摧残。桃花零落逐风飞，地上红多枝上稀。春色陡然归艳杏，梢头还欲衒芳菲。南方春早花亦早，烂熳开尽枝头红。记得上林当此际，游人殊未探芳丛。一年春事遽如许，千里旅愁何似生。浊酒饮馀惟五合，残书读尽忽三更。
春词二十首·其一
作者：李纲
朝代：宋
体裁：七言绝句

一树梨花傍小轩，结根幽寂更芳妍。东君有意怜流落，故遣瑶姿堕目前。
春词二十首·其一七
作者：李纲
朝代：宋

飘风骤雨饷时间，堕蕊飞花满地殷。
自是羣芳将结实，非关风雨故摧残。
春词二十首·其一八
作者：李纲
朝代：宋

桃花零落逐风飞，地上红多枝上稀。
春色陡然归艷杏，梢头还欲衒芳菲。
春词二十首·其一四
作者：李纲
朝代：宋

青鸟飞来动槛花，翠衿绀趾咔交加。
向人自解传消息，疑是来从阿母家。
春词二十首·其七
作者：李纲
朝代：宋
体裁：七言绝句

春日迟迟午睡浓，梦魂飞过浙江东。无端花底间关舌，唤起搔头两鬓蓬。
春词二十首·其三
作者：李纲
朝代：宋
体裁：七言绝句

花开好鸟晓关关，惊觉幽窗小梦残。宿酒未醒慵起早，透帘红日上三竿。
春词二十首·其九
作者：李纲
朝代：宋
体裁：七言绝句

春色困人浑似酒，花枝照眼恰如人。东君若解怜愁客，莫使花飞减却春。
春词二十首·其二
作者：李纲
朝代：宋
体裁：七言绝句

晚来急雨作轻寒，只恐梨花落点残。唤起小童窗外看，玉妃何事泪栏干。
春词二十首·其二〇
作者：李纲
朝代：宋

一年春事遽如许，千里旅愁何似生。
浊酒饮余惟五合，残书读尽忽三更。
春词二十首·其二十
作者：李纲
朝代：宋

一年春事遽如许，千里旅愁何似生。浊酒饮馀惟五合，残书读尽忽三更。
春词二十首·其五
作者：李纲
朝代：宋
体裁：七言绝句

春光淡荡一番新，花气氛氲恼杀人。只恐花飞春又老，须将酩酊对芳辰。
春词二十首·其八
作者：李纲
朝代：宋
体裁：七言绝句

寂寂春林杜宇啼，劝人只道不如归。我今归思何须劝，借尔翩翻两翅飞。
春词二十首·其六
作者：李纲
朝代：宋

清晨开卷坐幽窗，深注炉烟一缕香。汲水养花颜色好，向人端似炫新妆。
春词二十首·其六
作者：李纲
朝代：宋

清晨开卷坐幽窗，深注炉烟一缕香。
汲水养花颜色好，向人端似炫新粧。
春词二十首·其十
作者：李纲
朝代：宋
体裁：七言绝句

漠漠轻烟度短墙，春寒料峭怯罗裳。惜春只怕多风雨，云影披离漏日光。
春词二十首·其十一
作者：李纲
朝代：宋
体裁：七言绝句

幽禽百啭舌如簧，院宇深深花木香。飘泊伤春惟泥酒，不知林外已斜阳。
春词二十首·其十七
作者：李纲
朝代：宋

飘风骤雨饷时间，堕蕊飞花满地殷。自是群芳将结实，非关风雨故摧残。
春词二十首·其十三
作者：李纲
朝代：宋
体裁：七言绝句

春来南国蔼韶光，百卉嫣然竞早芳。语燕啼莺将婉娈，游蜂舞蝶已颠狂。
春词二十首·其十九
作者：李纲
朝代：宋
体裁：七言绝句

南方春早花亦早，烂熳开尽枝头红。记得上林当此际，游人殊未探芳丛。
春词二十首·其十二
作者：李纲
朝代：宋
体裁：七言绝句

谁使鸣禽自在啼，感春端似惜芳时。一枝暂寄休饶舌，静处须防挟弹儿。
春词二十首·其十五
作者：李纲
朝代：宋
体裁：七言绝句

微月笼云黯淡明，忽闻索索雨来声。可怜窗外梨花老，一夜飘残雪片轻。
春词二十首·其十八
作者：李纲
朝代：宋

桃花零落逐风飞，地上红多枝上稀。春色陡然归艳杏，梢头还欲衒芳菲。
春词二十首·其十六
作者：李纲
朝代：宋
体裁：七言绝句

聒聒鸣鸠唤雨来，萧萧寒响滴空阶。不知逐客伤春恨，多少残英点翠苔。
春词二十首·其十四
作者：李纲
朝代：宋

青鸟飞来动槛花，翠衿绀趾哢交加。向人自解传消息，疑是来从阿母家。
春词二十首·其四
作者：李纲
朝代：宋
体裁：七言绝句

萧萧槛外翠琅玕，瘦节疏枝特地寒。谁谓幽居太寥闲，此君长此结清欢。
春雨
作者：李纲
朝代：宋
体裁：五言律诗

春晚雨声碎，天深云影低。萧萧度远岫，脉脉涨前溪。芳润归花蕾，清寒作燕泥。池塘梦生草，碧色已凄迷。
春雪
作者：李纲
朝代：宋

怪底春来煖太深，忽惊雪片堕层阴。廉纤带雨初犹薄，散漫随风遽不禁。光炫峰峦皆玉色，寒侵花木欲灰心。沙阳逐客家何在，拥鼻凄凉但越吟。东君也解惜芳容，故把冰花密密封。索索响寒窗外竹，亭亭戴白岭头松。只惊满眼飘风絮，不觉濒溪卧玉龙。身在天涯归未得，浇愁直欲倒千钟。
春雪·其一
作者：李纲
朝代：宋

怪底春来暖太深，忽惊雪片堕层阴。
廉纤带雨初犹薄，散漫随风遽不禁。
光炫峰峦皆玉色，寒侵花木欲灰心。
沙阳逐客家何在，拥鼻凄凉但越吟。
春雪·其一
作者：李纲
朝代：宋

怪底春来煖太深，忽惊雪片堕层阴。廉纤带雨初犹薄，散漫随风遽不禁。光炫峰峦皆玉色，寒侵花木欲灰心。沙阳逐客家何在，拥鼻凄凉但越吟。
春雪·其二
作者：李纲
朝代：宋
体裁：七言律诗

东君也解惜芳容，故把冰花密密封。索索响寒窗外竹，亭亭戴白岭头松。只惊满眼飘风絮，不觉濒溪卧玉龙。身在天涯归未得，浇愁直欲倒千钟。
是夜复乘泛碧斋至北溪口观新桥与兴宗志宏分题予得泛字
作者：李纲
朝代：宋

秋高气倍清，夜静舟初泛。露华浩如洗，月色寒可鉴。林峦与邑屋，左右入轩槛。晶荧星影摇，崷崒山光蘸。风微烟羃羃，溪远波湛湛。端疑客乘槎，坐使云河犯。观梁且停桡，恋月愁系缆。景幽费摹写，思妙造古淡。吾方久于此，胜赏岂云暂。愿同二三子，险韵时得探。
是夜復乘泛碧斋至北溪口观新桥与兴宗志宏分题予得泛字
作者：李纲
朝代：宋

秋髙气倍清，夜静舟初泛。
露华浩如洗，月色寒可鉴。
林峦与邑屋，左右入轩槛。
晶荧星影摇，崷崒山光蘸。
风微烟羃羃，溪远波湛湛。
端疑客乘槎，坐使云河犯。
观梁且停桡，恋月愁繫缆。
景幽费摹写，思妙造古淡。
吾方久于此，胜赏岂云暂。
愿同二三子，险韵时得探。
是日闻报御笔许牵复有感
作者：李纲
朝代：宋

闻有佳音自日边，羁臣感极却悽然。矜愚本自加三宥，作赋休云谪九年。戏膝但能纡彩服，侍香那复望青毡。恩隆天地当何报，击壤为氓老一廛。
是日闻报御笔许牵復有感
作者：李纲
朝代：宋

闻有佳音自日边，羁臣感极却悽然。
矜愚本自加三宥，作赋休云谪九年。
戏膝但能纡彩服，侍香那復望青毡。
恩隆天地当何报，击壤为甿老一鄽。
晏起
作者：李纲
朝代：宋

清明已过初短宵，春气困人如浊醪。院深人静不知晓，虚堂一枕方陶陶。觉来红日高三丈，竹影扶疏风叶响。披衣散发久逍遥，髣髴枕痕犹颊上。却思昔簉鹓鹭班，每听朝鸡长惨颜。戴星侵月未为苦，冲风冒雨长艰难。何如谪堕溪山里，钟鼓不闻春睡美。先生梦觉本来齐，更与睡乡重作纪。
晏起
作者：李纲
朝代：宋

清明已过初短宵，春气困人如浊醪。
院深人静不知晓，虚堂一枕方陶陶。
觉来红日髙三丈，竹影扶疏风叶响。
披衣散髮久逍遥，髣髴枕痕犹颊上。
却思昔簉鹓鹭班，每听朝鸡长惨颜。
戴星侵月未为苦，衝风冒雨长艰难。
何如谪堕溪山裏，钟鼓不闻春睡美。
先生梦觉本来齐，更与睡乡重作纪。
晚出南康游庐山
作者：李纲
朝代：宋

舍舟星子渚，遂作庐山游。空濛杳霭间，十里松桂秋。草木吐香润，泉石交横流。乃知山中物，一一皆其尤。岚逼空翠湿，峰高紫烟浮。心闲云出岭，眼净龙还湫。月壑夜窈窕，风林晚飕飗。稍闻钟磬声，迥觉梵宇幽。平昔念清赏，孰云今乃酬。似非人间境，须向物外求。顾揖虽不暇，吟哦浩难收。聊将诗纪行，一洗他年愁。
晚出南康游庐山
作者：李纲
朝代：宋

舍舟星子渚，遂作庐山游。
空蒙杳霭间，十里松桂秋。
草木吐香润，泉石交横流。
乃知山中物，一一皆其尤。
岚逼空翠湿，峰髙紫烟浮。
心闲云出岭，眼浄龙还湫。
月壑夜窈窕，风林晚飕飗。
稍闻钟磬声，迥觉梵宇幽。
平昔念清赏，孰云今乃酬。
似非人间境，须向物外求。
顾揖虽不暇，吟哦浩难收。
聊将诗纪行，一洗他年愁。
晚泊苍梧有感
作者：李纲
朝代：宋

常诵苍梧云正愁，岂知理棹此间游。
火山冰井旧传有，桂水藤江相合流。
念远心如嘶北马，踰年行徧峤南州。
重华一去不復返，怅望九疑空白头。
晚泊苍梧有感
作者：李纲
朝代：宋

常诵苍梧云正愁，岂知理棹此间游。火山冰井旧传有，桂水藤江相合流。念远心如嘶北马，踰年行遍峤南州。重华一去不复返，怅望九疑空白头。
晚虹
作者：李纲
朝代：宋

小雨初收杳霭中，日华照作美人虹。
五重绚彩萦层汉，数幅轻绡扬远风。
饮涧未应占美恶，干阳何必问雌雄。
桑榆暮色苍然至，隐隐犹拖半段红。
晚虹
作者：李纲
朝代：宋

小雨初收杳霭中，日华照作美人虹。五重绚彩萦层汉，数幅轻绡飏远风。饮涧未应占美恶，干阳何必问雌雄。桑榆暮色苍然至，隐隐犹拖半段红。
晚行
作者：李纲
朝代：宋

岁杪旅怀恶，驱车残照中。暮云千里碧，落日半轮红。掠水起行雁，隔林闻远钟。休鞍僧舍闲，皓月又生东。
晚行
作者：李纲
朝代：宋

岁杪旅怀恶，驱车残照中。
暮云千里碧，落日半轮红。
掠水起行鴈，隔林闻远钟。
休鞍僧舍闲，皓月又生东。
暮春雨中有感二首
作者：李纲
朝代：宋

雨细梅黄荔子丹，殊方风物异江山。客愁望极伤心处，更听钩辀云木间。万物焦枯谁作霖，片云成雨慰民心。奸邪逐去精忠雪，天意方知感格深。
暮春雨中有感二首·其一
作者：李纲
朝代：宋
体裁：七言绝句

雨细梅黄荔子丹，殊方风物异江山。客愁望极伤心处，更听钩辀云木间。
暮春雨中有感二首·其二
作者：李纲
朝代：宋

万物焦枯谁作霖，片云成雨慰民心。奸邪逐去精忠雪，天意方知感格深。
暮春雨中有感二首·其二
作者：李纲
朝代：宋

万物焦枯谁作霖，片云成雨慰民心。
姦邪逐去精忠雪，天意方知感格深。
月夜江阁次东坡韵
作者：李纲
朝代：宋

江水如练带，江石如马肝。
双流会合处，蹙作蛟龙蟠。
我来暑气初，骤雨成惊湍。
云收暮山出，秀色屏中看。
缺月挂木末，光辉溢清寒。
冷然适我心，遇境随所安。
夜久转寥閴，髙松露华漙。
独坐念平生，行路真漫漫。
危肠易感激，不待闻哀弹。
犹欣碧川涨，没尽风雷滩。
月夜江阁次东坡韵
作者：李纲
朝代：宋

江水如练带，江石如马肝。双流会合处，蹙作蛟龙蟠。我来暑气初，骤雨成惊湍。云收暮山出，秀色屏中看。缺月挂木末，光辉溢清寒。冷然适我心，遇境随所安。夜久转寥阒，高松露华漙。独坐念平生，行路真漫漫。危肠易感激，不待闻哀弹。犹欣碧川涨，没尽风雷滩。
有感
作者：李纲
朝代：宋

三年再谪堕江湖，何啻经行万里余。
环绕真同循磨蚁，羁穷更类局辕驹。
自怜许国心犹壮，却笑谋身术巳疏。
二圣未还民未靖，尚思痛哭奏囊书。
有感
作者：李纲
朝代：宋

三年再谪堕江湖，何啻经行万里馀。环绕真同循磨蚁，羁穷更类局辕驹。自怜许国心犹壮，却笑谋身术巳疏。二圣未还民未靖，尚思痛哭奏囊书。
有诏举贤良方正作诗勉钱申伯使继世科
作者：李纲
朝代：宋

中兴天子开贤科，笼络英俊归网罗。此科久废习者少，应诏正恐人未多。君家三世五制举，名与嵩华争嵯峨。玉堂金马皆故物，高文大策垂不磨。今君落笔妙天下，该洽辩博如悬河。胡不进卷对廷策，清芬远绍扬其波。勒兵小试见家法，坐却勍敌挥雕戈。君如有意作大将，我愿荐信同萧何。功名晚达未为老，志气方壮靡有他。勉哉努力为门户，慎勿自弃成蹉跎。
有诏举贤良方正作诗勉钱申伯使继世科
作者：李纲
朝代：宋

中兴天子开贤科，笼络英俊归网罗。
此科久废习者少，应诏正恐人未多。
君家三世五制举，名与嵩华争嵯峨。
玉堂金马皆故物，髙文大策垂不磨。
今君落笔妙天下，该洽辩愽如悬河。
胡不进卷对廷策，清芬远绍扬其波。
勒兵小试见家法，坐却勍敌挥雕戈。
君如有意作大将，我愿荐信同萧何。
功名晚达未为老，志气方壮靡有他。
勉哉努力为门户，慎勿自弃成蹉跎。
望九疑
作者：李纲
朝代：宋

洞庭渺漭芦苇秋，九疑联绵烟霭浮。重瞳一去不复返，苍梧云物空疑愁。两阶干羽久寂寞，千古夷夏相仇雠。安得垂衣转琴轸，薰风为解吾民忧。
望九疑
作者：李纲
朝代：宋

洞庭渺漭芦苇秋，九疑联绵烟霭浮。
重瞳一去不復返，苍梧云物空疑愁。
两阶干羽久寂寞，千古夷夏相仇雠。
安得垂衣转琴轸，薫风为解吾民忧。
望庐山
作者：李纲
朝代：宋

多年不省庐山面，江上初从望中见。秀骨苍颜五老人，顾我欣然如素善。香炉峰顶紫烟浮，瀑布遥看银汉流。云舒霞卷互明灭，倏忽变态无停留。却疑清梦寻丘壑，风物何为宛如昨。纵令真是梦中看，梦未觉时良不恶。平生所愿今乃偿，宽著日月游山房。青鞋布袜久已办，百钱挂杖聊徜徉。
望庐山
作者：李纲
朝代：宋

多年不省庐山面，江上初从望中见。
秀骨苍颜五老人，顾我欣然如素善。
香炉峰顶紫烟浮，瀑布遥看银汉流。
云舒霞卷互明灭，倐忽变态无停留。
却疑清梦寻丘壑，风物何为宛如昨。
纵令真是梦中看，梦未觉时良不恶。
平生所愿今乃偿，寛着日月游山房。
青鞋布袜久已办，百钱挂杖聊徜徉。
望庐山
作者：李纲
朝代：宋

多年不省庐山面，江上初从望中见。秀骨苍颜五老人，顾我欣然如素善。香炉顶上紫烟浮，瀑布遥看银汉流。云舒雾卷互明灭，倏忽变态无停留。却因幽梦寻邱壑，风花何物宛如昨。纵令真是梦中看，梦未觉时良不恶。平生所愿今乃偿，宽著日月游山房。青鞋布袜久已办，百钱挂杖聊徜徉。
望江南
作者：李纲
朝代：宋

新雨足，一夜满南塘。禾更稻向成初吐秀，芰荷虽败尚余香。爽气入轩窗。
澄霁后，远岫更青苍。两部蛙声鸣鼓吹，一天星月浸光铓。秋色陡凄凉。
望江南
作者：李纲
朝代：宋

日下，蓑笠老江湖。”今蒙恩北归当践斯言，因作渔父四时词以道意，调寄望江南
云棹远，南浦绿波春。日暖风和初解冻，饵香竿袅好垂纶。一钓得金鳞。
风乍起，吹皱碧渊沦。红脍斫来龙更美，白醪酤得旨兼醇。一醉武陵人。
望江南
作者：李纲
朝代：宋

烟艇稳，浦溆正清秋。风细波平宜进楫，月明江静好沈钩。横笛起汀洲。鲈鳜美，新酿蚁醅浮。休问六朝兴废事，白萍红蓼正凝愁。千古一渔舟。
望江南/忆江南
作者：李纲
朝代：宋
体裁：词

新月出，清影尚苍茫。学扇欲生青海上，如钩先挂碧霄傍。星斗焕文章。林下客，把酒浥孤光。斟酌嫦娥怜我老，故窥书幌照人床。此意自难忘。
望江南/忆江南
作者：李纲
朝代：宋

新阁就，向日借清光。广厦生风非我志，小窗容膝正相当。聊此傲羲皇。狨尾拂，高挂木绳床。老病维摩谁问疾，散花天女为焚香。恰好细商量。烟艇稳，浦溆正清秋。风细波平宜进楫，月明江静好沈钩。横笛起汀洲。鲈鳜美，新酿蚁醅浮。休问六朝兴废事，白蘋红蓼正凝愁。千古一渔舟。江上雪，独立钓渔翁。箬笠但闻冰散响，蓑衣时振玉花空。图画若为工。云水暮，归去远烟中。茅舍竹篱依小屿，缩鳊圆鲫入轻笼。欢笑有儿童。
望江南/忆江南
作者：李纲
朝代：宋

清昼永，幽致夏来多。远岸参差风扬柳，平湖清浅露翻荷。移棹钓烟波。凉一霎，飞雨洒轻蓑。满眼生涯千顷浪，放怀乐事一声歌。不醉欲如何。
望江南/忆江南·其五
作者：李纲
朝代：宋
体裁：词

烟艇稳，浦溆正清秋。风细波平宜进楫，月明江静好沈钩。横笛起汀洲。鲈鳜美，新酿蚁醅浮。休问六朝兴废事，白蘋红蓼正凝愁。千古一渔舟。
望江南·忆江南·云岭水
作者：李纲
朝代：宋
体裁：词

云岭水，南北自分流。触目澜翻飞雪浪，赴溪盘屈转琼钩。呜咽不胜愁。归去客，征骑远闽州。路入江南春信未，日行北陆冷光浮。还揽旧貂裘。
望江南·忆江南·云棹远
作者：李纲
朝代：宋
体裁：词

云棹远，南浦绿波春。日暖风和初解冻，饵香竿袅好垂纶。一钓得金鳞。风乍起，吹皱碧渊沦。红脍斫来龙更美，白醪酤得旨兼醇。一醉武陵人。
望江南·忆江南·征骑远
作者：李纲
朝代：宋
体裁：词

征骑远，千里别沙阳。
泛碧斋傍凝翠阁，凄云寺里印心堂。
回首意茫茫。
分水岭，烟雨正凄凉。
南望瓯闽连海峤，北归吴越过江乡。
极目暮云长。
望江南·忆江南·新月出
作者：李纲
朝代：宋
体裁：词

新月出，清影尚苍茫。学扇欲生青海上，如钩先挂碧霄傍。星斗焕文章。
林下客，把酒挹孤光。斟酌嫦娥怜我老，故窥书幌照人床。此意自难忘。
望江南·忆江南·新酒熟
作者：李纲
朝代：宋
体裁：词

新酒熟，云液满香篘。溜溜清声归小瓮，温温玉色照瓷瓯。饮兴浩难收。嘉客至，一酌散千忧。顾我老方齐物论，与君同作醉乡游。万事总休休。
望江南·忆江南·新阁就
作者：李纲
朝代：宋
体裁：词

新阁就，向日借清光。广厦生风非我志，小窗容膝正相当。聊此傲羲皇。狨尾拂，高挂木绳床。老病维摩谁问疾，散花天女为焚香。恰好细商量。
望江南·忆江南·新雨足
作者：李纲
朝代：宋
体裁：词

新雨足，一夜满南塘。粳稻向成初吐秀，芰荷虽败尚馀香。爽气入轩窗。澄霁后，远岫更青苍。两部蛙声鸣鼓吹，一天星月浸光芒。秋色陡凄凉。
望江南·忆江南·清昼永
作者：李纲
朝代：宋
体裁：词

清昼永，幽致夏来多。
远岸参差风扬柳，平湖清浅露翻荷。
移棹钓烟波。
凉一霎，飞雨洒轻蓑。
满眼生涯千倾浪，放怀乐事一声歌。
不醉欲如何。
望江南·忆江南·烟艇稳
作者：李纲
朝代：宋
体裁：词

烟艇稳，浦溆正清秋。
风细波平宜进楫，月明江静好沈钩。
横笛起汀洲。
鲈鳜美，新酿蚁醅浮。
休问六朝兴废事，白苹红蓼正凝愁。
千古一渔舟。
望江南·江上雪
作者：李纲
朝代：宋
体裁：词

江上雪，独立钓渔翁。箬笠但闻冰散响，蓑衣时振玉花空。图画若为工。云水暮，归去远烟中。茅舍竹篱依小屿，缩鳊圆鲫入轻笼。欢笑有儿童。
望江南·池阳道中
作者：李纲
朝代：宋
体裁：词

归去客，迂骑过江乡。茅店鸡声寒逗月，板桥人迹晓凝霜。一望楚天长。春信早，山路野梅香。映水酒帘斜飏日，隔林渔艇静鸣榔。杳杳下残阳。
望江南（池阳道中）
作者：李纲
朝代：宋
体裁：词

归去客，迂骑过江乡。茅店鸡声寒逗月，板桥人迹晓凝霜。一望楚天长。春信早，山路野梅香。映水酒帘斜扬日，隔林渔艇静鸣榔。杳杳下残阳。
望江南（过分水岭）
作者：李纲
朝代：宋
体裁：词

征骑远，千里别沙阳。泛碧斋傍凝翠阁，栖云寺里印心堂。回首意茫茫。分水岭，烟雨正凄凉。南望瓯闽连海峤，北归吴越过江乡。极目暮云长。
望潮
作者：李纲
朝代：宋
体裁：七言律诗

樟亭一望浙江潮，震地凌空气象骄。十万军声来海峤，三千银界混烟霄。素车白马纵横骛，翔鹭飞鸥散漫飘。好是波平风稳后，一帆千里不崇朝。
望白水山次合江楼韵
作者：李纲
朝代：宋

罗浮之麓何壮哉，山灵为我烟云开。匆匆行役不一到，翠光百里随人来。峤南钟此山川美，中有幽人呼不起。月圆月缺岂人为，潮落潮生自江水。非人流水水流人，世故人情日月新。拨置千忧并百虑，且醉一斛松醪春。
望白水山次合江楼韵
作者：李纲
朝代：宋

罗浮之麓何壮哉，山灵为我烟云开。
怱怱行役不一到，翠光百里随人来。
峤南钟此山川美，中有幽人呼不起。
月圆月缺岂人为，潮落潮生自江水。
非人流水水流人，世故人情日月新。
拨置千忧幷百虑，且醉一斛松醪春。
望龟峰
作者：李纲
朝代：宋
体裁：五言律诗

何日清江使，来为碧落趺。凝眸望霄汉，曳尾谢泥涂。霜晓疑曝甲，云横如负图。前知傥可仗，吾欲问玄夫。
望龟峰
作者：李纲
朝代：宋

饶阳景物犹武夷，岩石崛起多瑰奇。此峰厥状更诡异，举首曳尾如灵龟。穹隆曝甲正霜晓，蹒跚引气当晴晖。故知造化巧凝结，欲问所以良难推。我疑龙伯钓溟渤，六鳌连引背负归。中途遗一尚赑屃，直欲赴海冠峨巍。又疑清江使河伯，波涛相失留于斯。化为巨石峙千古，虽欲钻灼无由施。茫茫神怪不可诘，但使风景增清辉。我来闽岭厌山水，见此还复伸双眉。颇嗟行役不果到，侧身西望生长悲。
望龟峰
作者：李纲
朝代：宋

饶阳景物犹武夷，岩石崛起多瓌奇。
此峰厥状更诡异，举首曳尾如灵龟。
穹隆曝甲正霜晓，蹒跚引气当晴晖。
故知造化巧凝结，欲问所以良难推。
我疑龙伯钓溟渤，六鳌连引背负归。
中途遗一尚赑屃，直欲赴海冠峨巍。
又疑清江使河伯，波涛相失留于斯。
化为巨石峙千古，虽欲钻灼无由施。
茫茫神怪不可诘，但使风景增清辉。
我来闽岭厌山水，见此还復伸双眉。
颇嗟行役不果到，侧身西望生长悲。
未至芜湖四十里阻风
作者：李纲
朝代：宋
体裁：七言律诗

一夜寒云凝不开，北风吹雨带潮来。涛翻天末银山涌，浪打沙头霹雳摧。心在浙西音断绝，身留江左意徘徊。无聊独酌开怀抱，赖有窗间数点梅。
杂兴三首
作者：李纲
朝代：宋

日出霜晴鸟雀呼，束装还复戒征途。黄牛傍岸将孤犊，花鸭浮溪引众雏。桥断水寒寻野艇，路迷山曲问田夫。远游看尽溪山景，待向龙津书作图。岁晚南迁殊未央，晓寒霜霰湿征裳。烟笼山彩远增翠，风皱溪澜细漾光。岭雪未销宫頞粉，野梅初发御炉香。谁怜飘泊螭坳史，曾向钧天侍紫皇。尽日篮舆山水中，每逢佳处慰飘蓬。拂云古木阴阴日，夹岸脩篁细细风。远岫长溪千里碧，断霞残照半天红。殊方景物随时好，却恨登临无与同。
杂兴三首·其一
作者：李纲
朝代：宋

日出霜晴鸟雀呼，束装还复戒征途。黄牛傍岸将孤犊，花鸭浮溪引众雏。桥断水寒寻野艇，路迷山曲问田夫。远游看尽溪山景，待向龙津书作图。
杂兴三首·其一
作者：李纲
朝代：宋

日出霜晴鸟雀呼，束装还復戒征途。
黄牛傍岸将孤犊，花鸭浮溪引众雏。
桥断水寒寻野艇，路迷山曲问田夫。
远游看尽溪山景，待向龙津书作图。
杂兴三首·其三
作者：李纲
朝代：宋

尽日篮舆山水中，毎逢佳处慰飘蓬。
拂云古木阴阴日，夹岸修篁细细风。
远岫长溪千里碧，断霞残照半天红。
殊方景物随时好，却恨登临无与同。
杂兴三首·其三
作者：李纲
朝代：宋

尽日篮舆山水中，每逢佳处慰飘蓬。拂云古木阴阴日，夹岸脩篁细细风。远岫长溪千里碧，断霞残照半天红。殊方景物随时好，却恨登临无与同。
杂兴三首·其二
作者：李纲
朝代：宋

岁晚南迁殊未央，晓寒霜霰湿征裳。烟笼山彩远增翠，风皱溪澜细漾光。岭雪未销宫頞粉，野梅初发御炉香。谁怜飘泊螭坳史，曾向钧天侍紫皇。
杂兴三首·其二
作者：李纲
朝代：宋

岁晚南迁殊未央，晓寒霜霰湿征裳。
烟笼山彩远增翠，风皱溪澜细漾光。
岭雪未销宫頞粉，野梅初发御鑪香。
谁怜飘泊螭坳史，曾向钧天侍紫皇。
杂兴四首
作者：李纲
朝代：宋

邑犬惊行客，林乌啼晓霜。山村云冉冉，泽国水茫茫。移棹轻舟稳，钩帘野兴长。谁知因谪宦，得到水云乡。肃肃岁华暮，霏霏烟霭深。轻冰依浅渚，寒日映疏林。故邑怀亲日，扁舟去国心。凝眸无限景，愁绝不成吟。片帆随鸟翼，离恨满江乡。风细云衣薄，日斜波影光。牧童寒哨笛，渔艇静鸣榔。景物正清绝，桑榆还夕阳。暮天来远色，行客尚贪行。棹急浪花碎，月高云缕轻。巢乌栖更起，渔火暗还明。独寝不成梦，夜寒闻雁声。
杂兴四首·其一
作者：李纲
朝代：宋

邑犬惊行客，林乌啼晓霜。
山村云冉冉，泽国水茫茫。
移棹轻舟稳，鈎帘野兴长。
谁知因谪宦，得到云水乡。
杂兴四首·其一
作者：李纲
朝代：宋

邑犬惊行客，林乌啼晓霜。山村云冉冉，泽国水茫茫。移棹轻舟稳，钩帘野兴长。谁知因谪宦，得到水云乡。
杂兴四首·其三
作者：李纲
朝代：宋
体裁：五言律诗

片帆随鸟翼，离恨满江乡。风细云衣薄，日斜波影光。牧童寒哨笛，渔艇静鸣榔。景物正清绝，桑榆还夕阳。
杂兴四首·其二
作者：李纲
朝代：宋

肃肃岁华暮，霏霏烟霭深。轻冰依浅渚，寒日映疏林。故邑怀亲日，扁舟去国心。凝眸无限景，愁绝不成吟。
杂兴四首·其二
作者：李纲
朝代：宋

肃肃歳华暮，霏霏烟霭深。
轻冰依浅渚，寒日映疏林。
故邑怀亲日，扁舟去国心。
凝眸无限景，愁绝不成吟。
杂兴四首·其四
作者：李纲
朝代：宋

暮天来远色，行客尚贪行。棹急浪花碎，月高云缕轻。巢乌栖更起，渔火暗还明。独寝不成梦，夜寒闻雁声。
杂兴四首·其四
作者：李纲
朝代：宋

暮天来远色，行客尚贪行。
棹急浪花碎，月髙云缕轻。
巢乌栖更起，渔火暗还明。
独寝不成梦，夜寒闻鴈声。
杨夫人挽章二首
作者：李纲
朝代：宋

来嫔初卜凤和鸣，谁谓今闻薤露声。妇道宜传青史笔，壸仪犹在锦官城。承家早庆芝兰秀，主馈空馀蘋藻诚。念旧二卿情意厚，可堪孤坐想平生。悼亡何事觉神伤，端为音容不可忘。举案素闻敦节操，题桥今见共龙光。锦囊屡庆宸恩重，丹旐俄嗟蜀道长。髣髴灵游元未远，无人解致返魂香。
杨夫人挽章二首·其一
作者：李纲
朝代：宋

来嫔初卜凤和鸣，谁谓今闻薤露声。
妇道宜传青史笔，壸仪犹在锦官城。
承家早庆芝兰秀，主馈空余苹藻诚。
念旧二卿情意厚，可堪孤坐想平生。
杨夫人挽章二首·其一
作者：李纲
朝代：宋

来嫔初卜凤和鸣，谁谓今闻薤露声。妇道宜传青史笔，壸仪犹在锦官城。承家早庆芝兰秀，主馈空馀蘋藻诚。念旧二卿情意厚，可堪孤坐想平生。
杨夫人挽章二首·其二
作者：李纲
朝代：宋
体裁：七言律诗

悼亡何事觉神伤，端为音容不可忘。举案素闻敦节操，题桥今见共龙光。锦囊屡庆宸恩重，丹旐俄嗟蜀道长。髣髴灵游元未远，无人解致返魂香。
松架
作者：李纲
朝代：宋
体裁：七言律诗

羁旅随缘即道场，采松结架障斜阳。摧残自带青青色，森爽犹传细细香。佛氏解将华作界，骚人爱把药为房。我游法藏酬初志，宜得苍官助荫凉。
松架敝以新枝易之
作者：李纲
朝代：宋
体裁：七言律诗

日曛雨濯半飘零，旋采虬枝荫广庭。风动细香还泛泛，露滋新叶更青青。虽惭剪伐劳斤斧，犹胜烧燃竞爝萤。凉夜苍龙尚吟啸，坐看明月入重扃。
松江第四桥
作者：李纲
朝代：宋

松江第四桥，风雨不可过。
下有百尺蛟，蜿蜒枕桥卧。
窟宅据要津，口腹长饥饿。
毎凭波涛势，能作舟檝祸。
安得佽飞手，坐使神姦破。
往来水无虞，时鼓清江柁。
松江第四桥
作者：李纲
朝代：宋

松江第四桥，风雨不可过。下有百尺蛟，蜿蜒枕桥卧。窟宅据要津，口腹长饥饿。每凭波涛势，能作舟楫祸。安得佽飞手，坐使神奸破。往来水无虞，时鼓清江柁。
柴岭
作者：李纲
朝代：宋

林花不逐岁寒凋，半岭烟光媚远霄。须信仙家风景好，四时峰岫紫岧峣。
柴岭
作者：李纲
朝代：宋

林花不逐岁寒凋，半岭烟光媚远霄。
须信仙家风景好，四时峰岫紫岧嶤。
栖云庵
作者：李纲
朝代：宋
体裁：五言律诗

禅老幽栖地，云峰尺五天。江湖萦缟带，世界廓青莲。说法三乘外，藏身万象巅。潜虬蟠不去，应听祖师禅。
桂林道中二首
作者：李纲
朝代：宋

桂林山水久闻风，身世茫然堕此中。日暮碧云浓作朵，春深稚笋翠成丛。仙家多住朱明洞，客梦来游群玉峰。雁荡武夷何足道，千岩元是小玲珑。时危远谪堕南峦，犹在乾坤覆载间。瘴雨岚烟殊气候，玉簪罗带巧溪山。桄榔叶暗伤心碧，踯躅花开满目斑。惟有月华依旧好，清辉应与照云鬟。
桂林道中二首·其一
作者：李纲
朝代：宋

桂林山水久闻风，身世茫然堕此中。
日暮碧云浓作朵，春深稚笋翠成丛。
仙家多住朱明洞，客梦来游羣玉峰。
鴈荡武夷何足道，千岩元是小玲珑。
桂林道中二首·其一
作者：李纲
朝代：宋

桂林山水久闻风，身世茫然堕此中。日暮碧云浓作朵，春深稚笋翠成丛。仙家多住朱明洞，客梦来游群玉峰。雁荡武夷何足道，千岩元是小玲珑。
桂林道中二首·其二
作者：李纲
朝代：宋

时危远谪堕南峦，犹在乾坤覆载间。瘴雨岚烟殊气候，玉簪罗带巧溪山。桄榔叶暗伤心碧，踯躅花开满目斑。惟有月华依旧好，清辉应与照云鬟。
桂林道中二首·其二
作者：李纲
朝代：宋

时危远谪堕南峦，犹在干坤覆载间。
瘴雨岚烟殊气候，玉簪罗带巧溪山。
桄榔叶暗伤心碧，踯躅花开满目斑。
惟有月华依旧好，清辉应与照云鬟。
桃源行
作者：李纲
朝代：宋

武陵溪水流潺潺，渔舟鼓枻迷泝沿。
溪穷路尽恍何处，桃花烂漫蒸川原。
花间邑屋自连接，云外鸡犬声相喧。
衣裳不同俎豆古，见客惊怪争来前。
杀鸡为黍持劝客，借问世上今何年。
自从秦乱避徭役，子孙居此因蝉联。
不知汉祖以剑起，况復魏晋称戈鋋。
慇懃留客不肯住，落花流水空依然。
渊明作记真好事，世人粉饰言神仙。
我观闽境多如此，峻溪绝岭难攀缘。
其间往往有居者，自富水竹饶田园。
耄倪不復识官府，岂惮黠吏催租钱。
养生送死良自得，终岁饱食仍安眠。
何须更论神仙事，只此便是桃花源。
桃源行
作者：李纲
朝代：宋

武陵溪水流潺潺，渔舟鼓枻迷溯沿。溪穷路尽恍何处，桃花烂漫蒸川原。花间邑屋自连接，云外鸡犬声相喧。衣裳不同俎豆古，见客惊怪争来前。杀鸡为黍持劝客，借问世上今何年。自从秦乱避徭役，子孙居此因蝉联。不知汉祖以剑起，况复魏晋称戈鋋。慇勤留客不肯住，落花流水空依然。渊明作记真好事，世人粉饰言神仙。我观闽境多如此，峻溪绝岭难攀缘。其间往往有居者，自富水竹饶田园。耄倪不复识官府，岂惮黠吏催租钱。养生送死良自得，终岁饱食仍安眠。何须更论神仙事，只此便是桃花源。
桐江行赠江致一少府
作者：李纲
朝代：宋

放浪江湖乃吾乐，羁束轩冕非所荣。谪官去为剑浦吏，鼓柁遂作桐江行。舣舟浙岸候潮至，百越微茫烟水外。波横天际海倒流，喷雪惊雷声震地。须臾风软潮已平，片帆去逐飞鸿轻。棹讴四起日西落，暮天杳杳惟参横。江山苍苍负残雪，江水茫茫浸寒月。谁云逐客苦悽凉，今我斯游最奇绝。清晨弭棹桐君庐，溪光山色世所无。故人见我一笑粲，杀鸡为黍聊相娱。嗟予仕宦等游戏，断梗飘蓬本无蒂。但令景物供吟哦，出处穷通何足计。此行幽讨殊未阑，满目叠叠皆云山。鹭飞鱼跃石齿齿，今夜且宿严陵滩。
桐江行赠江致一少府
作者：李纲
朝代：宋

放浪江湖乃吾乐，羁束轩冕非所荣。
谪官去为剑浦吏，鼓柁遂作桐江行。
舣舟浙岸候潮至，百越微茫烟水外。
波横天际海倒流，喷雪惊雷声震地。
须臾风软潮已平，片帆去逐飞鸿轻。
棹讴四起日西落，暮天杳杳惟参横。
江山苍苍负残雪，江水茫茫浸寒月。
谁云逐客苦悽凉，今我斯游最奇绝。
清晨弭棹桐君庐，溪光山色世所无。
故人见我一笑粲，杀鸡为黍聊相娱。
嗟予仕宦等游戏，断梗飘蓬本无蔕。
但令景物供吟哦，出处穷通何足计。
此行幽讨殊未阑，满目迭迭皆云山。
鹭飞鱼跃石齿齿，今夜且宿严陵滩。
梁山观音寺
作者：李纲
朝代：宋

大士当年白鹿驯，宝坊千古閟松筠。
风流帝壻膏粱客，也解来为护法神。
梁山观音寺
作者：李纲
朝代：宋

大士当年白鹿驯，宝坊千古閟松筠。风流帝婿膏粱客，也解来为护法神。
梁溪八咏 其三 文会堂
作者：李纲
朝代：宋

亲宾情话款衡门，把酒挥毫气吐云。何日宽思返三径，一樽重与细论文。
梁溪八咏 其二 棣华堂
作者：李纲
朝代：宋

兄弟埙篪人所推，棣华堂里远相思。艰难世路风霜急，正是鹡鸰原上时。
梁溪八咏 其六 怡亭
作者：李纲
朝代：宋

缥缈危亭枕曲池，红妆翠羽自参差。晚凉小饮谁同醉，定把圆荷当屈卮。
梁溪八咏 其四 九峰阁
作者：李纲
朝代：宋

小阁峥嵘面九峰，暮天秀出碧芙蓉。孔明本有躬耕志，却合归来看卧龙。
梁溪八咏·中隐堂
作者：李纲
朝代：宋
体裁：七言绝句

不在山林不市朝，且将图史当渔樵。桂花想见秋来盛，香满西风取次飘。
梁溪八咏·中隐堂
作者：李纲
朝代：宋

不在山林不市朝，且将图史当渔樵。桂花想见秋来盛，香满西风取次飘。兄弟埙篪人所推，棣华堂里远相思。艰难世路风霜急，正是鹡鸰原上时。亲宾情话款衡门，把酒挥毫气吐云。何日宽思返三径，一樽重与细论文。小阁峥嵘面九峰，暮天秀出碧芙蓉。孔明本有躬耕志，却合归来看卧龙。画舫临流四面通，绿窗面面有清风。年来始会虚舟意，正在江湖波浪中。缥缈危亭枕曲池，红妆翠羽自参差。晚凉小饮谁同醉，定把圆荷当屈卮。境寂心闲物物宜，倚栏更看岭云飞。晓猿夜鹤应思我，正好归时犹未归。画栋飞檐俯碧流，何时归去舣扁舟。不须更把尘缨濯，直取冠裳裂即休。
梁溪八咏·九峰阁
作者：李纲
朝代：宋

小阁峥嵘面九峰，暮天秀出碧芙蓉。
孔明夲有躬耕志，却合归来看卧龙。
梁溪八咏·心远亭
作者：李纲
朝代：宋
体裁：七言绝句

境寂心闲物物宜，倚栏更看岭云飞。晓猿夜鹤应思我，正好归时犹未归。
梁溪八咏·怡亭
作者：李纲
朝代：宋

缥缈危亭枕曲池，红粧翠羽自参差。
晚凉小饮谁同醉，定把圆荷当屈巵。
梁溪八咏·文会堂
作者：李纲
朝代：宋

亲宾情话款衡门，把酒挥毫气吐云。
何日寛思返三径，一樽重与细论文。
梁溪八咏·棣华堂
作者：李纲
朝代：宋

兄弟埙箎人所推，棣华堂裏远相思。
艰难世路风霜急，正是鹡鸰原上时。
梁溪八咏·濯缨亭
作者：李纲
朝代：宋
体裁：七言绝句

画栋飞檐俯碧流，何时归去舣扁舟。不须更把尘缨濯，直取冠裳裂即休。
梁溪八咏·舫斋
作者：李纲
朝代：宋
体裁：七言绝句

画舫临流四面通，绿窗面面有清风。年来始会虚舟意，正在江湖波浪中。
梁溪四友赞序 其三 幽芳赞
作者：李纲
朝代：宋

天地和气，萃于幽芳。言茁其芽，薰然国香。绿叶紫茎，素荣缥房。纫以为佩，禦彼不祥。采自深林，置于座侧。不改其度，其香满室。与子为友，心同德一。优哉游哉，聊以永日。
梁溪四友赞序 其二 虚心赞
作者：李纲
朝代：宋

君子学道，其心贵虚。此君之心，一物本无。劲节坚竦，清影扶疏。剑拔环侍，十万丈夫。细细其香，猗猗其绿。滴露和烟，锵金戛玉。与子为友，惟日不足。何年栖凤，慰此幽独。
梁溪四友赞序·岁寒赞
作者：李纲
朝代：宋
体裁：赞

霜霰既零，草木殄瘁。惟兹岁寒，独立不改。寸苗初植，未离蓬艾。挺然凌云，色参天黛。虬枝茂叶，舞影垂阴。清风徐来，虎啸龙吟。与子为友，贵相知心。何以乐之，写此素琴。
梁溪四友赞序·岁寒赞
作者：李纲
朝代：宋

霜霰既零，草木殄瘁。惟兹岁寒，独立不改。寸苗初植，未离蓬艾。挺然凌云，色参天黛。虬枝茂叶，舞影垂阴。清风徐来，虎啸龙吟。与子为友，贵相知心。何以乐之，写此素琴。君子学道，其心贵虚。此君之心，一物本无。劲节坚竦，清影扶疏。剑拔环侍，十万丈夫。细细其香，猗猗其绿。滴露和烟，锵金戛玉。与子为友，惟日不足。何年栖凤，慰此幽独。天地和气，萃于幽芳。言茁其芽，薰然国香。绿叶紫茎，素荣缥房。纫以为佩，禦彼不祥。采自深林，置于座侧。不改其度，其香满室。与子为友，心同德一。优哉游哉，聊以永日。我有佳友，粲粲其华。金英炜煌，翠叶交加。风露洒濯，色香相知。宛如美人，象服逶迤。可以忘忧，莫如旨酒。泛此粲华，益我眉寿。渊明一樽，子美三嗅。永结清欢，相从白首。
梁溪四友赞序·幽芳赞
作者：李纲
朝代：宋

天地和气，萃于幽芳。
言茁其芽，薫然国香。
绿叶紫茎，素荣缥房。
纫以为佩，御彼不祥。
采自深林，置于座侧。
不改其度，其香满室。
与子为友，心同德一。
优哉游哉，聊以永日。
梁溪四友赞序·粲华赞
作者：李纲
朝代：宋
体裁：赞

我有佳友，粲粲其华。金英炜煌，翠叶交加。风露洒濯，色香相知。宛如美人，象服逶迤。可以忘忧，莫如旨酒。泛此粲华，益我眉寿。渊明一樽，子美三嗅。永结清欢，相从白首。
梁溪四友赞序·虚心赞
作者：李纲
朝代：宋

君子学道，其心贵虚。
此君之心，一物本无。
劲节坚竦，清影扶疏。
剑拔环侍，十万丈夫。
细细其香，猗猗其绿。
滴露和烟，锵金戞玉。
与子为友，惟日不足。
何年栖鳯，慰此幽独。
梁溪真赞
作者：李纲
朝代：宋

是为梁溪，了无差别。行年之化，三十有八。返观其前，肤腴色悦。从是以往，苍颜华发。本来面目，不生不灭。游戏仕涂，天付之拙。顺天而行，一无敢设。独知其天，宁有他诀。万里清风，一轮明月。有来问者，默然无说。
梁溪真赞
作者：李纲
朝代：宋

是为梁溪，了无差别。
行年之化，三十有八。
返观其前，肤腴色悦。
从是以往，苍颜华髪。
本来面目，不生不灭。
游戏仕涂，天付之拙。
顺天而行，一无敢设。
独知其天，宁有他诀。
万里清风，一轮明月。
有来问者，默然无说。
梅花二首
作者：李纲
朝代：宋

寒梅昨夜泄春光，标格依然压众芳。袅袅露枝团玉白，轻轻烟蕊簇金黄。瑶妃谪堕溪村寂，雪片飘残月径香。却笑汉宫争宠女，竞将娇额学新妆。数枝玉雪小溪滨，先得阳和一点春。冷艳幽姿难与并，暗香疏影孰为邻。广平不害心如铁，和靖须知句有神。亦对寒芳动诗兴，却嫌标格太清真。
梅花二首·其一
作者：李纲
朝代：宋

寒梅昨夜泄春光，标格依然压众芳。袅袅露枝团玉白，轻轻烟蕊簇金黄。瑶妃谪堕溪村寂，雪片飘残月径香。却笑汉宫争宠女，竞将娇额学新妆。
梅花二首·其一
作者：李纲
朝代：宋

寒梅昨夜洩春光，标格依然压众芳。
褭褭露枝团玉白，轻轻烟蕊簇金黄。
瑶妃谪堕溪村寂，雪片飘残月径香。
却笑汉宫争宠女，竞将娇额学新粧。
梅花二首·其二
作者：李纲
朝代：宋

数枝玉雪小溪滨，先得阳和一点春。冷艳幽姿难与并，暗香疏影孰为邻。广平不害心如铁，和靖须知句有神。亦对寒芳动诗兴，却嫌标格太清真。
梅花二首·其二
作者：李纲
朝代：宋

数枝玉雪小溪滨，先得阳和一点春。
冷艷幽姿难与并，暗香疏影孰为邻。
广平不害心如铁，和靖须知句有神。
亦对寒芳动诗兴，却嫌标格太凊真。
梅雨
作者：李纲
朝代：宋
体裁：七言律诗

小麦青青梅正黄，连山雾雨湿溪乡。轻丝袅袅摇空界，重滴涓涓响暮廊。结集郁蒸来海峤，驱排愁恨到禅房。寓轩居士心如铁，默坐惟闻茉莉香。
槟榔
作者：李纲
朝代：宋

疏林苍海上，结实已累累。烟湿赪虬卵，风摇翠羽旗。飞翔金鸑鷟，掩映箨龙儿。濩落咍椰子，匀圆讶荔支。当茶锁瘴速，如酒醉人迟。蒌叶偏相称，蠃灰亦谩为。乍餐颜愧渥，频嚼齿愁疲。饮啄随风土，端忧化岛夷。
槟榔
作者：李纲
朝代：宋

疏林苍海上，结实已纍纍。
烟湿頳虬卵，风摇翠羽旗。
飞翔金鸑鷟，掩映箨龙儿。
濩落咍椰子，匀圆讶荔支。
当茶锁瘴速，如酒醉人迟。
蒌叶偏相称，蠃灰亦谩为。
乍餐颜愧渥，频嚼齿愁疲。
饮啄随风土，端忧化岛夷。
次东坡月夜理发
作者：李纲
朝代：宋

月明星稀乌鹊翻，先生夜起临幽轩。呼童具栉不停手，一气溯流天地根。自经忧患发如葆，欲论此心无与言。不如缄默度馀日，怅望吴越空销魂。
次东坡月夜理髪
作者：李纲
朝代：宋

月明星稀乌鹊翻，先生夜起临幽轩。
呼童具栉不停手，一气泝流天地根。
自经忧患髪如葆，欲论此心无与言。
不如缄默度余日，怅望吴越空销魂。
次东坡韵二首
作者：李纲
朝代：宋

地角潮来未五更，阴云解駮作霜晴。星河明润天容睟，风浪喧豗海气清。粗见鲲鹏潜化理，岂无犬马恋轩声。远游不作乘桴计，虚号男儿过此生。海上传呼夜报更，舟师欢喜得新晴。风帆擘浪去时急，海月笼云分外清。天影合中观妙色，潮波回处悟圆声。从来渤海为全体，试问一沤何处生。
次东坡韵二首·其一
作者：李纲
朝代：宋
体裁：七言律诗

地角潮来未五更，阴云解駮作霜晴。星河明润天容睟，风浪喧豗海气清。粗见鲲鹏潜化理，岂无犬马恋轩声。远游不作乘桴计，虚号男儿过此生。
次东坡韵二首·其二
作者：李纲
朝代：宋

海上传呼夜报更，舟师欢喜得新晴。风帆擘浪去时急，海月笼云分外清。天影合中观妙色，潮波回处悟圆声。从来渤海为全体，试问一沤何处生。
次东坡韵二首·其二
作者：李纲
朝代：宋

海上传呼夜报更，舟师欢喜得新晴。
风帆擘浪去时急，海月笼云分外清。
天影合中观妙色，潮波迴处悟圆声。
从来渤海为全体，试问一沤何处生。
次初访许子大龙图于东山大乘寺留饮观荔支
作者：李纲
朝代：宋
体裁：七言律诗

物外仙家长自春，隐沦何必为逃秦。祗应榴洞赠花者，便是桃源种树人。丹荔枝头星灿烂，白云峰顶玉嶙峋。主公留客非无意，端为出山多世尘。
次地角场以疮疡不果谒伏波庙俾宗之摄祭期以二十五日渡海一卜即吉夜半乘潮解桴星月灿然风便波平诘旦已达琼管东坡谓斯游奇绝冠平生非虚语也作二诗纪之
作者：李纲
朝代：宋

威信昭然汉两公，旧于青史揖英风。戈船下濑勋猷壮，马革裹尸心胆雄。顾我迂疏成远谪，赖神正直鉴孤忠。病躯阻造祠庭下，幽显虽殊此意同。夜半乘潮云海中，伏波肯借一帆风。满天星月光铓碎，匝海波涛气象雄。大舶凭陵真漭渺，寸心感格在精忠。老坡去后何人继，奇绝斯游只我同。
次地角场以疮疡不果谒伏波庙俾宗之摄祭期以二十五日渡海一卜即吉夜半乘潮解桴星月灿然风便波平诘旦已达琼管东坡谓斯游奇绝冠平生非虚语也作二诗纪之·其一
作者：李纲
朝代：宋
体裁：七言律诗

威信昭然汉两公，旧于青史揖英风。戈船下濑勋猷壮，马革裹尸心胆雄。顾我迂疏成远谪，赖神正直鉴孤忠。病躯阻造祠庭下，幽显虽殊此意同。
次地角场以疮疡不果谒伏波庙俾宗之摄祭期以二十五日渡海一卜即吉夜半乘潮解桴星月灿然风便波平诘旦已达琼管东坡谓斯游奇绝冠平生非虚语也作二诗纪之·其二
作者：李纲
朝代：宋
体裁：七言律诗

夜半乘潮云海中，伏波肯借一帆风。满天星月光铓碎，匝海波涛气象雄。大舶凭陵真漭渺，寸心感格在精忠。老坡去后何人继，奇绝斯游只我同。
次大安驿雪霁
作者：李纲
朝代：宋
体裁：七言律诗

雪霁烟村风满林，暮天垂影碧沉沉。一轮明月光相射，千里白云寒更深。寂寞樽盈陶令酒，飘零泪满仲宣襟。灯残夜永不成寐，庄舄悽然自越吟。
次季弟韵赋梅花三首
作者：李纲
朝代：宋

冷蕊疏枝烟水滨，江南此地又逢春。年年行路常为客，的的寒花解笑人。雪里暗香来鼻观，风前高格见天真。谁言对尔销愁得，一段清愁特地新。年年青女久横陈，赖有江梅漏泄春。孤洁如亲隐君子，风流似对谪仙人。雅期兰蕙香非远，解笑松华色未真。开罢枝头著青实，故教桃李一番新。群芳冻死未招魂，谁使梅花独占春。愿折繁华凭驿使，为传幽思恼诗人。心驰魏阙惭商鼎，路入章江忆子真。莫道广平心似铁，赋辞得得与清新。
次季弟韵赋梅花三首·其一
作者：李纲
朝代：宋

冷蕊疏枝烟水滨，江南此地又逢春。年年行路常为客，的的寒花解笑人。雪里暗香来鼻观，风前高格见天真。谁言对尔销愁得，一段清愁特地新。
次季弟韵赋梅花三首·其一
作者：李纲
朝代：宋

冷蘂疏枝烟水滨，江南此地又逢春。
年年行路常为客，的的寒花解笑人。
雪裏暗香来鼻观，风前髙格见天真。
谁言对尔销愁得，一段清愁特地新。
次季弟韵赋梅花三首·其三
作者：李纲
朝代：宋

羣芳冻死未招魂，谁使梅花独占春。
愿折繁华凭驿使，为传幽思恼诗人。
心驰魏阙惭商鼎，路入章江忆子真。
莫道广平心似铁，赋辞得得与清新。
次季弟韵赋梅花三首·其三
作者：李纲
朝代：宋

群芳冻死未招魂，谁使梅花独占春。愿折繁华凭驿使，为传幽思恼诗人。心驰魏阙惭商鼎，路入章江忆子真。莫道广平心似铁，赋辞得得与清新。
次季弟韵赋梅花三首·其二
作者：李纲
朝代：宋

年年青女久横陈，赖有江梅漏泄春。孤洁如亲隐君子，风流似对谪仙人。雅期兰蕙香非远，解笑松华色未真。开罢枝头著青实，故教桃李一番新。
次季弟韵赋梅花三首·其二
作者：李纲
朝代：宋

年年青女久横陈，赖有江梅漏洩春。
孤洁如亲隐君子，风流似对谪仙人。
雅期兰蕙香非远，解笑松华色未真。
开罢枝头着青实，故教桃李一番新。
次昭武省祖茔焚黄因会宗族二首
作者：李纲
朝代：宋

不到乡闾二十秋，幸因帝命得来游。过家上冢怀先德，酾酒挥金学故侯。季子归来饶印绶，魏舒起废拥貔貅。自嗟慷慨据鞍客，不及当年马少游。兵火烧残井邑空，溪山依旧夕阳中。故乡自昔悲游子，壮岁来归今老翁。细认里闾寻树石，怪看旌旆走儿童。王师新定回源盗，犹喜田家岁事丰。
次昭武省祖茔焚黄因会宗族二首·其一
作者：李纲
朝代：宋
体裁：七言律诗

不到乡闾二十秋，幸因帝命得来游。过家上冢怀先德，酾酒挥金学故侯。季子归来饶印绶，魏舒起废拥貔貅。自嗟慷慨据鞍客，不及当年马少游。
次昭武省祖茔焚黄因会宗族二首·其二
作者：李纲
朝代：宋
体裁：七言律诗

兵火烧残井邑空，溪山依旧夕阳中。故乡自昔悲游子，壮岁来归今老翁。细认里闾寻树石，怪看旌旆走儿童。王师新定回源盗，犹喜田家岁事丰。
次李泰发韵二首送仲辅提刑弟还浙东
作者：李纲
朝代：宋

朝路纷纷厌送迎，乞归恩予绣衣荣。稍知物外烟霞好，便觉尘中富贵轻。飞舄已能同叶令，叱羊何必效初平。坐忘我欲师前躅，为过天台访赤城。谒告来归若骏奔，友于真可裕礽昆。共伤庭玉先埋土，怅望鸰原增断魂。白发自嗟临药灶，一瓶端欲寄空门。浙东耆旧如相问，为道衰迟愧主恩。
次李泰发韵二首送仲辅提刑弟还浙东·其一
作者：李纲
朝代：宋
体裁：七言律诗

朝路纷纷厌送迎，乞归恩予绣衣荣。稍知物外烟霞好，便觉尘中富贵轻。飞舄已能同叶令，叱羊何必效初平。坐忘我欲师前躅，为过天台访赤城。
次李泰发韵二首送仲辅提刑弟还浙东·其二
作者：李纲
朝代：宋

谒告来归若骏奔，友于真可裕礽昆。共伤庭玉先埋土，怅望鸰原增断魂。白发自嗟临药灶，一瓶端欲寄空门。浙东耆旧如相问，为道衰迟愧主恩。
次李泰发韵二首送仲辅提刑弟还浙东·其二
作者：李纲
朝代：宋

谒告来归若骏奔，友于真可裕礽晜。
共伤庭玉先埋土，怅望鸰原增断魂。
白髪自嗟临药竈，一瓶端欲寄空门。
浙东耆旧如相问，为道衰迟愧主恩。
次沙阳留题寓轩
作者：李纲
朝代：宋

一纪重来一梦中，寓轩修竹自春风。
故人散去因羣盗，旧意相亲惟七峰。
溪上偶存凝翠阁，圃中安往乐全翁。
感时不用频惆怅，万法从来本是空。
次沙阳留题寓轩
作者：李纲
朝代：宋

一纪重来一梦中，寓轩脩竹自春风。故人散去因群盗，旧意相亲惟七峰。溪上偶存凝翠阁，圃中安往乐全翁。感时不用频惆怅，万法从来本是空。
次琼管后三日忽奉德音恩许自便感涕之余赋诗见志·其一
作者：李纲
朝代：宋

此身飘堕到沧溟，谁谓君王念贾生。
黄帋再蒙题姓字，丹书特为削刑名。
山林老去何其幸，萍梗追思却自惊。
天地恩寛难报德，试从今日数归程。
次琼管后三日忽奉德音恩许自便感涕之余赋诗见志·其二
作者：李纲
朝代：宋

行年旧说似东坡，鲸海于今亦再过。
儋耳三年时已久，琼山十日幸尤多。
却收老眼来观国，尚冀中原早戢戈。
病废不堪当世用，感恩惟有涕霶𩃱。
次琼管后三日忽奉德音恩许自便感涕之馀赋诗见志
作者：李纲
朝代：宋

此身飘堕到沧溟，谁谓君王念贾生。黄纸再蒙题姓字，丹书特为削刑名。山林老去何其幸，萍梗追思却自惊。天地恩宽难报德，试从今日数归程。行年旧说似东坡，鲸海于今亦再过。儋耳三年时已久，琼山十日幸尤多。却收老眼来观国，尚冀中原早戢戈。病废不堪当世用，感恩惟有涕霶？。
次琼管后三日忽奉德音恩许自便感涕之馀赋诗见志·其一
作者：李纲
朝代：宋

此身飘堕到沧溟，谁谓君王念贾生。黄纸再蒙题姓字，丹书特为削刑名。山林老去何其幸，萍梗追思却自惊。天地恩宽难报德，试从今日数归程。
次琼管后三日忽奉德音恩许自便感涕之馀赋诗见志·其二
作者：李纲
朝代：宋

行年旧说似东坡，鲸海于今亦再过。儋耳三年时已久，琼山十日幸尤多。却收老眼来观国，尚冀中原早戢戈。病废不堪当世用，感恩惟有涕霶？。
次琼管后三日忽奉德音恩许自便感涕之馀赋诗见志·其二
作者：李纲
朝代：宋
体裁：七言律诗

行年旧说似东坡，鲸海于今亦再过。儋耳三年时已久，琼山十日幸尤多。却收老眼来观国，尚冀中原早戢戈。病废不堪当世用，感恩惟有涕霶�。
次符读书城南韵
作者：李纲
朝代：宋

騄骥有骏足，调御始服舆。天资已高迈，淬砺资群书。敏学复好问，端由方寸虚。超然适正道，克慎在厥初。百家见异户，六艺知同闾。博观而妙柬，奥义将灿如。纤缴下云鹄，沈钩出渊鱼。精思理难遁，笃志道匪疏。溉根食其实，浚源导成渠。反已类学射，求心犹放猪。精英谢糟粕，光景走蟾蜍。寸阴宝尺璧，旨味胜浮蛆。是中苟得趣，何适不可居。问言何以然，得之在学欤。譬犹大农家，丰年多蓄储。人皆升斗窘，已独仓箱馀。自饱以及众，博施诚乐且。文章乃馀事，笔墨为耕锄。当为丹山凤，勿作黔中驴。本末固有序，未菑那得畬。致身霄汉上，登降白玉除。朱云既折槛，辛毗亦牵裾。爱君当以诚，危言岂邀誉。自古富贵者，磨灭同丘墟。何如任直道，用舍随卷舒。不能乃自弃，君子其疾诸。愿言力学人，去去无踌躇。
次符读书城南韵
作者：李纲
朝代：宋

騄骥有骏足，调御始服舆。
天资已髙迈，淬砺资羣书。
敏学復好问，端由方寸虚。
超然适正道，克慎在厥初。
百家见异户，六艺知同闾。
愽观而妙柬，奥义将灿如。
纤缴下云鹄，沈鈎出渊鱼。
精思理难遯，笃志道匪疏。
溉根食其实，浚源导成渠。
反已类学射，求心犹放猪。
精英谢糟粕，光景走蟾蜍。
寸阴宝尺璧，旨味胜浮蛆。
是中苟得趣，何适不可居。
问言何以然，得之在学欤。
譬犹大农家，丰年多蓄储。
人皆升斗窘，已独仓箱余。
自饱以及众，愽施诚乐且。
文章乃余事，笔墨为耕锄。
当为丹山鳯，勿作黔中驴。
本末固有序，未菑那得畬。
致身霄汉上，登降白玉除。
朱云既折槛，辛毘亦牵裾。
爱君当以诚，危言岂邀誉。
自古富贵者，磨灭同丘墟。
何如任直道，用舍随卷舒。
不能乃自弃，君子其疾诸。
愿言力学人，去去无踌躇。
次肇庆府有感
作者：李纲
朝代：宋

仁德如天覆万方，谁知变故起非常。秪因燕地开边隙，故使中原作战场。侯景南侵幽武帝，禄山西犯走明皇。运遭九六人徒尔，险失山河事巨量。一自銮舆游朔漠，空馀藩邸在炎荒。微臣弭擢增悲感，雪涕无因问彼苍。
次肇庆府有感
作者：李纲
朝代：宋

仁德如天覆万方，谁知变故起非常。
秪因燕地开边隙，故使中原作战塲。
侯景南侵幽武帝，禄山西犯走明皇。
运遭九六人徒尔，险失山河事巨量。
一自銮舆游朔漠，空余藩邸在炎荒。
微臣弭擢增悲感，雪涕无因问彼苍。
次衡州二首
作者：李纲
朝代：宋

摇落霜林一半红，潇湘秋色有无中。未寻岳麓抱黄洞，先到衡阳回雁峰。茱菊有情迎九日，旌旗无力舞西风。年年佳节多行路，玉帐樽罍幸不空。弄兵赤子满潢池，渤海龚生真吏师。欲使循良买牛犊，会须哀痛问疮痍。东南王气虽方振，西北流民自可悲。七万虎狼皆敛戢，庙堂还有阿谁知。
次衡州二首·其一
作者：李纲
朝代：宋

摇落霜林一半红，潇湘秋色有无中。未寻岳麓抱黄洞，先到衡阳回雁峰。茱菊有情迎九日，旌旗无力舞西风。年年佳节多行路，玉帐樽罍幸不空。
次衡州二首·其一
作者：李纲
朝代：宋

摇落霜林一半红，潇湘秋色有无中。
未寻岳麓抱黄洞，先到衡阳回鴈峰。
茱菊有情迎九日，旌旗无力舞西风。
年年佳节多行路，玉帐樽罍幸不空。
次衡州二首·其二
作者：李纲
朝代：宋
体裁：七言律诗

弄兵赤子满潢池，渤海龚生真吏师。欲使循良买牛犊，会须哀痛问疮痍。东南王气虽方振，西北流民自可悲。七万虎狼皆敛戢，庙堂还有阿谁知。
次贵州二首
作者：李纲
朝代：宋

青枫夹道鹧鸪啼，古郡荒凉接岛夷。陆绩故城依石巘，葛洪遗灶俯江湄。光风苒苒吹香草，烟雨濛濛湿荔枝。欲作终焉卜居计，自应痀偻不吾欺。怀泽为邦古郁林，江边邑屋树森森。山连八桂峰峦秀，地近重溟雾雨淫。岁久承平消瘴疠，时危争战觉幽深。试谋十亩膏腴地，丹荔青蕉获我心。
次贵州二首·其一
作者：李纲
朝代：宋

青枫夹道鹧鸪啼，古郡荒凉接岛夷。陆绩故城依石巘，葛洪遗灶俯江湄。光风苒苒吹香草，烟雨濛濛湿荔枝。欲作终焉卜居计，自应痀偻不吾欺。
次贵州二首·其一
作者：李纲
朝代：宋

青枫夹道鹧鸪啼，古郡荒凉接岛夷。
陆绩故城依石巘，葛洪遗竈俯江湄。
光风苒苒吹香草，烟雨蒙蒙湿荔枝。
欲作终焉卜居计，自应痀偻不吾欺。
次贵州二首·其二
作者：李纲
朝代：宋
体裁：七言律诗

怀泽为邦古郁林，江边邑屋树森森。山连八桂峰峦秀，地近重溟雾雨淫。岁久承平消瘴疠，时危争战觉幽深。试谋十亩膏腴地，丹荔青蕉获我心。
次退之蓝关韵
作者：李纲
朝代：宋
体裁：七言律诗

奏疏螭坳上九天，谪官剑浦路三千。披陈肝胆成微志，跋涉山川赖壮年。缅邈寄书黄犬后，凄凉陟岵白云前。君恩欲报知无所，清梦时时到日边。
次通城送季言弟还锡山二首
作者：李纲
朝代：宋

半载相从作远游，物华苒苒又新秋。江南山水共清赏，湖外风烟成独留。家远为传安稳信，时艰增重别离忧。渚宫此去无他地，怅望自登黄鹤楼。陆离长佩切云冠，泽畔行吟且纫兰。我已安心为逐客，子今何事亦抛官。江湖鸿雁初寥落，风雪鹡鸰相急难。归去家山见诸季，为言努力且加餐。
次通城送季言弟还锡山二首·其一
作者：李纲
朝代：宋
体裁：七言律诗

半载相从作远游，物华苒苒又新秋。江南山水共清赏，湖外风烟成独留。家远为传安稳信，时艰增重别离忧。渚宫此去无他地，怅望自登黄鹤楼。
次通城送季言弟还锡山二首·其二
作者：李纲
朝代：宋

陆离长佩切云冠，泽畔行吟且纫兰。我已安心为逐客，子今何事亦抛官。江湖鸿雁初寥落，风雪鹡鸰相急难。归去家山见诸季，为言努力且加餐。
次通城送季言弟还锡山二首·其二
作者：李纲
朝代：宋

陆离长佩切云冠，泽畔行吟且纫兰。
我已安心为逐客，子今何事亦抛官。
江湖鸿鴈初寥落，风雪鹡鸰相急难。
归去家山见诸季，为言努力且加餐。
次雷州
作者：李纲
朝代：宋
体裁：七言律诗

华夷图上看雷州，万里孤城据海陬。萍迹飘流遽如许，骚辞拟赋畔牢愁。沧溟浩荡烟云晓，鼓角凄悲风露秋。莫笑炎荒地遐僻，万安更在海南头。
次韵上元宰胡俊明蒋山勤老唱和古风
作者：李纲
朝代：宋

竺教流传入中土，以相求之无自可。达磨西来直指心，拟议之间已蹉过。皮髓谁分深浅机，祖祢翻贻子孙祸。钟山禅老真可人，高唱宗风震江左。学流云集欲何为，佛祖要须自心作。宰官倥偬牒讼间，偷暇相从还作么。也知襟抱素相亲，更把篇章迭酬和。词严义密读难晓，字顺文从识皆妥。应怜孤陋方杜门，亦欲追随良未果。故将佳句寄幽人，此意勤渠滋愧荷。谈空摩诘无一言，听法文殊非两个。若将情解议真如，明眼人前应看破。世间万法互低昂，正若旋轮与推磨。随时俯仰乃善谋，就中拙者无过我。九折羊肠欲着鞭，万里沧溟思纵柁。只今行年四十馀，已觉衰颓多坐卧。平生作具何所施，尽以付之一弄火。回光返照默自参，妙湛本然无点涴。公方齿壮志气豪，正可立功同魏颗。胡为亦复味禅那，坐视轩裳如絷锁。莲社庄严清净池，丈室含容高广座。他时共结香火缘，心期耿耿当非颇。为余稽首问勤师，如师材德诚磊砢。钓龙罗凤大江滨，法器谁为语无堕。庭前倘有立雪人，我欲因风致三贺。
次韵上元宰胡俊明蒋山勤老唱和古风
作者：李纲
朝代：宋

竺教流传入中土，以相求之无自可。
达磨西来直指心，拟议之间已蹉过。
皮髓谁分深浅机，祖祢翻贻子孙祸。
钟山禅老真可人，髙唱宗风震江左。
学流云集欲何为，佛祖要须自心作。
宰官倥偬牒讼间，偷暇相从还作么。
也知襟抱素相亲，更把篇章迭酬和。
词严义密读难晓，字顺文从识皆妥。
应怜孤陋方杜门，亦欲追随良未果。
故将佳句寄幽人，此意勤渠滋愧荷。
谈空摩诘无一言，听法文殊非两箇。
若将情解议真如，明眼人前应看破。
世间万法互低昂，正若旋轮与推磨。
随时俯仰乃善谋，就中拙者无过我。
九折羊肠欲着鞭，万里沧溟思纵柁。
只今行年四十余，已觉衰颓多坐卧。
平生作具何所施，尽以付之一弄火。
迴光返照默自参，妙湛本然无点涴。
公方齿壮志气豪，正可立功同魏颗。
胡为亦復味禅那，坐视轩裳如絷锁。
莲社庄严清凈池，丈室含容髙广座。
他时共结香火缘，心期耿耿当非颇。
为余稽首问勤师，如师材德诚磊砢。
钓龙罗凤大江滨，法器谁为语无堕。
庭前倘有立雪人，我欲因风致三贺。
次韵东坡四时词四首
作者：李纲
朝代：宋

玉栏花发惟愁落，风捲柳绵穿绣幕。绕池烟草碧成茵，夹竹露桃红破萼。美人半醉软香肌，不语凭栏知恨谁。莫把春愁自销损，且唱樽前金缕衣。深院沉沉清昼永，画屏玉枕冰肌冷。辘轳惊起宝钗横，香篆浮烟帘幕静。翠眉不为捧心颦，鬓乱妆残约略匀。情似杨花无定处，可怜金谷堕楼人。梧桐叶脱苔滋绿，绮窗寂寂风敲竹。笑将红扇扑流萤，戏剪碧荷装宝屋。深沉玉宇夜长扃，风露凄凉可一庭。步月清霄携手处，谁家笛作断肠声。参横叶落阑干角，夜气侵人觉衣薄。香醪只怕玉樽空，残灯旋剔金釭落。梦回酒醒听啼鸦，起看霜晴日衬霞。笑道红梅夜来发，临阶自摘一枝花。
次韵东坡四时词四首·其一
作者：李纲
朝代：宋
体裁：古风

玉栏花发惟愁落，风捲柳绵穿绣幕。绕池烟草碧成茵，夹竹露桃红破萼。美人半醉软香肌，不语凭栏知恨谁。莫把春愁自销损，且唱樽前金缕衣。
次韵东坡四时词四首·其三
作者：李纲
朝代：宋
体裁：古风

梧桐叶脱苔滋绿，绮窗寂寂风敲竹。笑将红扇扑流萤，戏剪碧荷装宝屋。深沉玉宇夜长扃，风露凄凉可一庭。步月清霄携手处，谁家笛作断肠声。
次韵东坡四时词四首·其二
作者：李纲
朝代：宋

深院沉沉清昼永，画屏玉枕冰肌冷。辘轳惊起宝钗横，香篆浮烟帘幕静。翠眉不为捧心颦，鬓乱妆残约略匀。情似杨花无定处，可怜金谷堕楼人。
次韵东坡四时词四首·其二
作者：李纲
朝代：宋

深院沉沉清昼永，画屏玉枕冰肌冷。
辘轳惊起宝钗横，香篆浮烟帘幕静。
翠眉不为捧心颦，鬓乱粧残约略匀。
情似杨花无定处，可怜金谷堕楼人。
次韵东坡四时词四首·其四
作者：李纲
朝代：宋

参横叶落阑干角，夜气侵人觉衣薄。
香醪只怕玉樽空，残灯旋剔金釭落。
梦回酒醒听啼鵶，起看霜晴日衬霞。
笑道红梅夜来发，临阶自摘一枝花。
次韵东坡四时词四首·其四
作者：李纲
朝代：宋

参横叶落阑干角，夜气侵人觉衣薄。香醪只怕玉樽空，残灯旋剔金釭落。梦回酒醒听啼鸦，起看霜晴日衬霞。笑道红梅夜来发，临阶自摘一枝花。
次韵丹霞宗本长老见寄古风
作者：李纲
朝代：宋

帝居郁沉沉，梧桐植朝阳。愧将燕雀翼，参彼鹓鸾行。含香待黼座，秉笔立明光。谁知汲黯戆，忽作朱云狂。襆被出都门，濯缨走沧浪。饱闻瑞光岩，道席久振芳。识高行复苦，皎月照严霜。醍醐有妙味，薝卜无馀香。愿闻第一义，洗我浩劫茫。闭关不肯出，未许窥高墙。徒将非舌语，远寄烦宣扬。秋风动樵水，何日思褰裳。
次韵丹霞宗本长老见寄古风
作者：李纲
朝代：宋

帝居郁沉沉，梧桐植朝阳。
愧将鷰雀翼，参彼鹓鸾行。
含香待黼座，秉笔立明光。
谁知汲黯戅，忽作朱云狂。
幞被出都门，濯缨走沧浪。
饱闻瑞光岩，道席久振芳。
识高行復苦，皎月照严霜。
醍醐有妙味，薝卜无余香。
愿闻第一义，洗我浩刼茫。
闭关不肯出，未许窥高墻。
徒将非舌语，远寄烦宣扬。
秋风动樵水，何日思褰裳。
次韵丹霞录示罗畴老唱和诗四首 其一 和古风
作者：李纲
朝代：宋

快哉善知识，能以种种喻。我今亦乐说，渐修与顿悟。顿如草木芽，荄核已完具。又如大明镜，色像悉陈露。渐如鸡哺雏，羽翼劳覆护。又如苗成实，非一朝夕故。邈然孤峰顶，邂逅适相遇。历历亲见之，非是梦而寤。却来共谈说，妙契那复遌。精勤假修习，即得无生趣。清净摩尼珠，初无尘垢污。圆成一滴水，岂殊千里霔。妙药须对治，能起膏肓痼。欲观皎日轮，当去漫天雾。铁轮顶上旋，不复有惊怖。劫火洞燃时，自有安身处。了兹一大事，馀外复何顾。庭前柏树子，古庙香炉去。孤云与独鹤，何往不可寓。返观生死海，便是涅槃路。普化示全身，达磨携只屦。證道坐菩提，降魔成露布。乃知费千谈，不若行一步。丹霞真道人，愿力极坚固。眼从慧中得，法乃佛亲付。疋马与单枪，纵横自驰骛。愿见缘未合，临风增景慕。何以写予怀，继此龙津句。
次韵丹霞录示罗畴老唱和诗四首 其三 和舫斋观鱼
作者：李纲
朝代：宋

鳞鬣从容戏碧漪，拈槌击拂更无疑。闻经听法都休说，自是鱼中有导师。
次韵丹霞录示罗畴老唱和诗四首 其二 和太华庵闻牡丹芍药花香
作者：李纲
朝代：宋

嘉卉多生佛氏宫，一经鼻观便圆通。妙香来处非和合，岂在根尘吸染中。鳞鬣从容戏碧漪，拈槌击拂更无疑。闻经听法都休说，自是鱼中有导师。一缕铜炉沉水烟，庵中晏坐孰为禅。灵山法会何曾散，莲社高风尚宛然。
次韵丹霞录示罗畴老唱和诗四首 其四 和小庵晏坐
作者：李纲
朝代：宋

一缕铜炉沉水烟，庵中晏坐孰为禅。灵山法会何曾散，莲社高风尚宛然。
次韵丹霞录示罗畴老唱和诗四首·和古风
作者：李纲
朝代：宋

快哉善知识，能以种种喻。
我今亦乐说，渐修与顿悟。
顿如草木芽，荄核已完具。
又如大明镜，色像悉陈露。
渐如鸡哺雏，羽翼劳覆护。
又如苗成实，非一朝夕故。
邈然孤峰顶，邂逅适相遇。
历历亲见之，非是梦而寤。
却来共谈说，妙契那復遻。
精勤假修习，即得无生趣。
清净摩尼珠，初无尘垢污。
圆成一滴水，岂殊千里霔。
妙药须对治，能起膏肓痼。
欲观皎日轮，当去漫天雾。
铁轮顶上旋，不復有惊怖。
劫火洞燃时，自有安身处。
了兹一大事，余外復何顾。
庭前柏树子，古庙香炉去。
孤云与独鹤，何往不可寓。
返观生死海，便是湼槃路。
普化示全身，达磨携隻屦。
证道坐菩提，降魔成露布。
乃知费千谈，不若行一步。
丹霞真道人，愿力极坚固。
眼从慧中得，法乃佛亲付。
疋马与单枪，纵横自驰骛。
愿见缘未合，临风增景慕。
何以写予怀，继此龙津句。
次韵丹霞录示罗畴老唱和诗四首·和太华庵闻牡丹芍药花香
作者：李纲
朝代：宋
体裁：七言绝句

嘉卉多生佛氏宫，一经鼻观便圆通。妙香来处非和合，岂在根尘吸染中。
次韵丹霞录示罗畴老唱和诗四首·和小庵晏坐
作者：李纲
朝代：宋

一缕铜鑪沉水烟，庵中晏坐孰为禅。
灵山法会何曾散，莲社高风尚宛然。
次韵丹霞录示罗畴老唱和诗四首·和舫斋观鱼
作者：李纲
朝代：宋

鳞鬛从容戏碧漪，拈槌击拂更无疑。
闻经听法都休说，自是鱼中有导师。
次韵仲弟古意
作者：李纲
朝代：宋

棣萼相荣华，鸰原同急难。
富贵何足羡，名节在所完。
吾家诸弟昆，擢秀森琅玕。
虽无金朱乐，顾有道义欢。
故人岂不多，谁念范叔寒。
卜筑九峰下，庇此拙且顽。
山光入户牖，溪水清不湍。
我屋虽无华，容膝审易安。
田畴半莨莠，念兹岁方艰。
虚室味图史，小圃蓻茝兰。
萧然寂寞滨，庶保余龄閒。
哲弟富才业，壮志思昭姦。
勉哉振此道，吾方閒处看。
次韵仲弟古意
作者：李纲
朝代：宋

棣萼相荣华，鸰原同急难。富贵何足羡，名节在所完。吾家诸弟昆，擢秀森琅玕。虽无金朱乐，顾有道义欢。故人岂不多，谁念范叔寒。卜筑九峰下，庇此拙且顽。山光入户牖，溪水清不湍。我屋虽无华，容膝审易安。田畴半莨莠，念兹岁方艰。虚室味图史，小圃蓻茝兰。萧然寂寞滨，庶保馀龄閒。哲弟富才业，壮志思昭奸。勉哉振此道，吾方閒处看。
次韵仲弟独游惠山古风
作者：李纲
朝代：宋

我家九峰下，跬步临胜境。
循除环佩声，满庭松桂影。
宦游阻幽寻，每若龟引颈。
十年旅京华，万里走闽岭。
归怀寄清梦，投檄期子请。
向来兵火作，此地偶无警。
余生集百忧，负郭耕二顷。
新交浸已疏，旧学谋復整。
功名一灰灺，毁誉两鼃黾。
抱拙与世违，退缩甘远屏。
杜关绝外游，但欲俗缘省。
兹山乃故人，雅契相与永。
登临富泉石，采掇足芹荇。
下瓢酌甘芳，日汲谢瓶绠。
胡为久不到，有愧稚川井。
仲弟绝俗姿，好勇先我骋。
新诗纪清赏，得句颇彪炳。
艰难见鸰原，岁月侵晚景。
相期老丘壑，不復叹土梗。
梁溪寒可渔，蓑笠同舴艋。
宁如六一翁，终日思汝颍。
方兹筑吾庐，跧伏念前眚。
面山开小阁，制度閴深靓。
山气日夕佳，爽致当共领。
夜久霜露寒，星月光冏冏。
冷然欲御风，岂惮广寒冷。
邻钟韵更幽，皓鹤唳方儆。
深炷一炉烟，宴坐得三省。
次韵仲弟独游惠山古风
作者：李纲
朝代：宋

我家九峰下，跬步临胜境。循除环佩声，满庭松桂影。宦游阻幽寻，每若龟引颈。十年旅京华，万里走闽岭。归怀寄清梦，投檄期子请。向来兵火作，此地偶无警。馀生集百忧，负郭耕二顷。新交浸已疏，旧学谋复整。功名一灰灺，毁誉两蛙黾。抱拙与世违，退缩甘远屏。杜关绝外游，但欲俗缘省。兹山乃故人，雅契相与永。登临富泉石，采掇足芹荇。下瓢酌甘芳，日汲谢瓶绠。胡为久不到，有愧稚川井。仲弟绝俗姿，好勇先我骋。新诗纪清赏，得句颇彪炳。艰难见鸰原，岁月侵晚景。相期老丘壑，不复叹土梗。梁溪寒可渔，蓑笠同舴艋。宁如六一翁，终日思汝颍。方兹筑吾庐，跧伏念前眚。面山开小阁，制度阒深靓。山气日夕佳，爽致当共领。夜久霜露寒，星月光囧囧。冷然欲御风，岂惮广寒冷。邻钟韵更幽，皓鹤唳方儆。深炷一炉烟，宴坐得三省。
次韵俞祖仁寒翠亭翠字韵
作者：李纲
朝代：宋

爱奇走山林，蜡屐穷幽閟。
萧然岩壑趣，乃在经行内。
缅怀谪仙人，名湖自张谓。
至今郎官湖，邈与岘山对。
我游古兰若，殿阁烟霞外。
眷兹道傍亭，胜境久翳昩。
洗开松竹林，寒色霭苍翠。
戏题榜间名，笔墨聊自恣。
时方春雨余，涧水正横溃。
泉声落亭前，散作珠点碎。
景物岂殊昔，因之不遐弃。
佳哉二三子，诗酒作文会。
留连不忍去，吟哦薄昏晦。
我咏诗中言，端有亭上味。
次韵俞祖仁寒翠亭翠字韵
作者：李纲
朝代：宋

爱奇走山林，蜡屐穷幽閟。萧然岩壑趣，乃在经行内。缅怀谪仙人，名湖自张谓。至今郎官湖，邈与岘山对。我游古兰若，殿阁烟霞外。眷兹道傍亭，胜境久翳昩。洗开松竹林，寒色霭苍翠。戏题榜间名，笔墨聊自恣。时方春雨馀，涧水正横溃。泉声落亭前，散作珠点碎。景物岂殊昔，因之不遐弃。佳哉二三子，诗酒作文会。留连不忍去，吟哦薄昏晦。我咏诗中言，端有亭上味。
次韵凿空阁
作者：李纲
朝代：宋

东坡谪仙人，游此江海境。
赋诗凿空阁，如以镜写影。
我来遥相望，荏苒岁月永。
读翁阁上诗，宛若相像镜。
平生忧患余，胸次徒耿耿。
脱身鲸波间，远迹方自屏。
泊舟值炎蒸，风雨变清冷。
佳哉幽深地，自绝锋镝警。
愿为剑藏神，不作锥露颖。
携家隐山林，属意在闽岭。
次韵凿空阁
作者：李纲
朝代：宋

东坡谪仙人，游此江海境。赋诗凿空阁，如以镜写影。我来遥相望，荏苒岁月永。读翁阁上诗，宛若相像镜。平生忧患馀，胸次徒耿耿。脱身鲸波间，远迹方自屏。泊舟值炎蒸，风雨变清冷。佳哉幽深地，自绝锋镝警。愿为剑藏神，不作锥露颖。携家隐山林，属意在闽岭。
次韵刘倅寄荔支
作者：李纲
朝代：宋

色味芬芳压众包，谁将橘颂入离骚。非缘人力栽培至，自是天资品格高。璀璨万星真伟观，崩腾百马亦良劳。南来坐享吾何幸，更把苏禅与醉逃。
次韵刘倅寄荔支
作者：李纲
朝代：宋

色味芬芳压众包，谁将橘颂入离骚。
非缘人力栽培至，自是天资品格髙。
璀璨万星真伟观，崩腾百马亦良劳。
南来坐享吾何幸，更把苏禅与醉逃。
次韵叔易四绝句
作者：李纲
朝代：宋

落日西风粳稻香，畦间散策月荒凉。谁知万顷黄云熟，行客初看插绿秧。笑续离骚赋远游，霜寒云梦杳然秋。何时把钓梁溪上，醉嚼蟹螯馀罢休。身閒且作地行仙，谪堕江湖岂偶然。幸有惠连诗句好，不妨青纸寄新篇。初寒一醉万家春，尚有陶翁漉酒巾。五牧潘葑新酿熟，开樽应忆未归人。
次韵叔易四绝句·其一
作者：李纲
朝代：宋
体裁：七言绝句

落日西风粳稻香，畦间散策月荒凉。谁知万顷黄云熟，行客初看插绿秧。
次韵叔易四绝句·其三
作者：李纲
朝代：宋
体裁：七言绝句

身閒且作地行仙，谪堕江湖岂偶然。幸有惠连诗句好，不妨青纸寄新篇。
次韵叔易四绝句·其二
作者：李纲
朝代：宋

笑续离骚赋远游，霜寒云梦杳然秋。
何时把钓梁溪上，醉嚼蟹螯余罢休。
次韵叔易四绝句·其二
作者：李纲
朝代：宋

笑续离骚赋远游，霜寒云梦杳然秋。何时把钓梁溪上，醉嚼蟹螯馀罢休。
次韵叔易四绝句·其四
作者：李纲
朝代：宋
体裁：七言绝句

初寒一醉万家春，尚有陶翁漉酒巾。五牧潘葑新酿熟，开樽应忆未归人。
次韵叶少蕴内翰丈霅川上买得弁山石林二首
作者：李纲
朝代：宋

翰林风度世间无，炯若清冰置玉壶。暂向霅川谋小隐，未应鲁国舍真儒。平泉草木何须记，杜曲桑麻幸可图。我亦新沾散人号，浮家正欲老江湖。视草金銮不记年，却将心事付林泉。归居盘谷真良策，买得愚溪定夙缘。隔竹闻声鸣佩玉，挥毫落纸散云烟。欲誇水石无穷趣，故把新诗得得传。
次韵叶少蕴内翰丈霅川上买得弁山石林二首·其一
作者：李纲
朝代：宋

翰林风度世间无，炯若清冰置玉壶。暂向霅川谋小隐，未应鲁国舍真儒。平泉草木何须记，杜曲桑麻幸可图。我亦新沾散人号，浮家正欲老江湖。
次韵叶少蕴内翰丈霅川上买得弁山石林二首·其二
作者：李纲
朝代：宋

视草金銮不记年，却将心事付林泉。归居盘谷真良策，买得愚溪定夙缘。隔竹闻声鸣佩玉，挥毫落纸散云烟。欲誇水石无穷趣，故把新诗得得传。
次韵叶少藴内翰丈霅川上买得弁山石林二首·其一
作者：李纲
朝代：宋

翰林风度世间无，炯若清冰置玉壶。
暂向霅川谋小隐，未应鲁国舍真儒。
平泉草木何须记，杜曲桑麻幸可图。
我亦新霑散人号，浮家正欲老江湖。
次韵叶少藴内翰丈霅川上买得弁山石林二首·其二
作者：李纲
朝代：宋

视草金銮不记年，却将心事付林泉。
归居盘谷真良策，买得愚溪定夙缘。
隔竹闻声鸣佩玉，挥毫落纸散云烟。
欲夸水石无穷趣，故把新诗得得传。
次韵周元仲见寄二首
作者：李纲
朝代：宋

凌云健笔有神锋，抵掌高谈久不同。江上过从犹宿昔，峤南游历遍西东。山川多助新诗里，花鸟愁添老眼中。万里归来好同隐，竹林今祗欠王戎。五年奔走敝征衣，海上相亲半是黎。望断故园无旅雁，心惊中夜听荒鸡。岂知南渡能还北，更笑东来又向西。多谢故人寻访意，千山万水不曾迷。
次韵周元仲见寄二首·其一
作者：李纲
朝代：宋

凌云健笔有神锋，抵掌高谈久不同。江上过从犹宿昔，峤南游历遍西东。山川多助新诗里，花鸟愁添老眼中。万里归来好同隐，竹林今祗欠王戎。
次韵周元仲见寄二首·其一
作者：李纲
朝代：宋

凌云健笔有神锋，抵掌髙谈久不同。
江上过从犹宿昔，峤南游历徧西东。
山川多助新诗裏，花鸟愁添老眼中。
万里归来好同隐，竹林今祗欠王戎。
次韵周元仲见寄二首·其二
作者：李纲
朝代：宋

五年奔走敝征衣，海上相亲半是黎。望断故园无旅雁，心惊中夜听荒鸡。岂知南渡能还北，更笑东来又向西。多谢故人寻访意，千山万水不曾迷。
次韵周元仲见寄二首·其二
作者：李纲
朝代：宋

五年奔走敝征衣，海上相亲半是黎。
望断故园无旅鴈，心惊中夜听荒鷄。
岂知南渡能还北，更笑东来又向西。
多谢故人寻访意，千山万水不曾迷。
次韵和归去来集字十首
作者：李纲
朝代：宋

少负丘壑志，误婴轩冕荣。刚肠难隐忍，懒性倦将迎。学佛欣自得，谪官知物轻。悠悠势利子，千古见交情。壮志已衰落，颓然成懦夫。编须休虎穴，曳尾且龟涂。松菊犹可理，田园将欲芜。亲朋悦情话，浊酒在觞壶。轩冕岂足恋，田园诚可欢。村村自花柳，物物寄游观。旧事不复忆，吾生良易安。南窗审容膝，归去学鲵桓。闻说诏初下，预知归有期。趣装行去矣，俟命且安之。出处宛如梦，去来惟有诗。为传千里信，先报棣华知。旷荡推新泽，迂疏念昔非。休为贾生赋，且治老莱衣。报国抚长剑，怀亲歌式微。凭高望吴越，千里白云飞。寤寐在亲所，得归欣载奔。綵衣犹在笥，素发已垂门。遣兴诗千首，忘忧酒一樽。归欤理三径，松菊故应存。归去复归去，溪山满眼前。公垂馀旧馆，鸿渐有甘泉。结宇依青嶂，开池浸碧天。馀波到山下，更溉万家田。薄责思已厚，听归初不留。昔来聊坎止，今去亦川流。图史自可乐，亲朋相与游。樽中常有酒，此外复何求。旧隐北山北，结庐犹可寻。曾传种松法，当遂采芝心。有酒且觞客，无弦何用琴。一生几量屐，慎勿废登临。处世若大梦，吾生感行休。何须缚轩冕，且复傲林丘。云木千岩秀，烟波万壑流。忘机齐物我，鱼鸟与君游。
次韵和归去来集字十首·其一
作者：李纲
朝代：宋
体裁：五言律诗

少负丘壑志，误婴轩冕荣。刚肠难隐忍，懒性倦将迎。学佛欣自得，谪官知物轻。悠悠势利子，千古见交情。
次韵和归去来集字十首·其一〇
作者：李纲
朝代：宋

处世若大梦，吾生感行休。
何须縳轩冕，且復傲林丘。
云木千岩秀，烟波万壑流。
忘机齐物我，鱼鸟与君游。
次韵和归去来集字十首·其七
作者：李纲
朝代：宋

归去复归去，溪山满眼前。公垂馀旧馆，鸿渐有甘泉。结宇依青嶂，开池浸碧天。馀波到山下，更溉万家田。
次韵和归去来集字十首·其七
作者：李纲
朝代：宋

归去復归去，溪山满眼前。
公垂余旧馆，鸿渐有甘泉。
结宇依青嶂，开池浸碧天。
余波到山下，更漑万家田。
次韵和归去来集字十首·其三
作者：李纲
朝代：宋

轩冕岂足恋，田园诚可欢。村村自花柳，物物寄游观。旧事不复忆，吾生良易安。南窗审容膝，归去学鲵桓。
次韵和归去来集字十首·其三
作者：李纲
朝代：宋

轩冕岂足恋，田园诚可欢。
村村自花柳，物物寄游观。
旧事不復忆，吾生良易安。
南窗审容膝，归去学鲵桓。
次韵和归去来集字十首·其九
作者：李纲
朝代：宋

旧隐北山北，结庐犹可寻。曾传种松法，当遂采芝心。有酒且觞客，无弦何用琴。一生几量屐，慎勿废登临。
次韵和归去来集字十首·其九
作者：李纲
朝代：宋

旧隐北山北，结庐犹可寻。
曾传种松法，当遂采芝心。
有酒且觞客，无絃何用琴。
一生几量屐，慎勿废登临。
次韵和归去来集字十首·其二
作者：李纲
朝代：宋

壮志已衰落，頺然成懦夫。
编须休虎穴，曳尾且龟涂。
松菊犹可理，田园将欲芜。
亲朋悦情话，浊酒在觞壶。
次韵和归去来集字十首·其二
作者：李纲
朝代：宋

壮志已衰落，颓然成懦夫。编须休虎穴，曳尾且龟涂。松菊犹可理，田园将欲芜。亲朋悦情话，浊酒在觞壶。
次韵和归去来集字十首·其五
作者：李纲
朝代：宋

旷荡推新泽，迂疏念昔非。休为贾生赋，且治老莱衣。报国抚长剑，怀亲歌式微。凭高望吴越，千里白云飞。
次韵和归去来集字十首·其五
作者：李纲
朝代：宋

旷荡推新泽，迂疏念昔非。
休为贾生赋，且治老莱衣。
报国抚长剑，怀亲歌式微。
凭髙望吴越，千里白云飞。
次韵和归去来集字十首·其八
作者：李纲
朝代：宋

薄责思已厚，听归初不留。昔来聊坎止，今去亦川流。图史自可乐，亲朋相与游。樽中常有酒，此外复何求。
次韵和归去来集字十首·其八
作者：李纲
朝代：宋

薄责思已厚，听归初不留。
昔来聊坎止，今去亦川流。
图史自可乐，亲朋相与游。
罇中常有酒，此外復何求。
次韵和归去来集字十首·其六
作者：李纲
朝代：宋

寤寐在亲所，得归欣载奔。綵衣犹在笥，素发已垂门。遣兴诗千首，忘忧酒一樽。归欤理三径，松菊故应存。
次韵和归去来集字十首·其六
作者：李纲
朝代：宋

寤寐在亲所，得归欣载奔。
綵衣犹在笥，素髪已垂门。
遣兴诗千首，忘忧酒一罇。
归欤理三径，松菊故应存。
次韵和归去来集字十首·其十
作者：李纲
朝代：宋

处世若大梦，吾生感行休。何须缚轩冕，且复傲林丘。云木千岩秀，烟波万壑流。忘机齐物我，鱼鸟与君游。
次韵和归去来集字十首·其四
作者：李纲
朝代：宋
体裁：五言律诗

闻说诏初下，预知归有期。趣装行去矣，俟命且安之。出处宛如梦，去来惟有诗。为传千里信，先报棣华知。
次韵和曾徽言登北禅寺塔
作者：李纲
朝代：宋

佛教入中土，贝多凡几翻。摩腾导其流，僧伽鼓其澜。乃建窣堵波，高标屹参天。划如五彩虹，上与青霄干。兹塔更奇古，层檐俯通川。江山递隐见，万象森回环。公子抱远韵，登临眇风烟。仰穿龙蛇穴，旁瞰日月悬。茫茫悉细碎，寓目疑无全。归来吐妙句，字字劳精甄。嗟我方屏处，胜游阻清缘。幸窥慈恩作，如见众宝山。宗风久寂寞，纻絮何其寒。安得师子吼，震此龙象筵。关弓挟白羽，櫜鞬相周旋。当分宝塔坐，一瞬三万年。
次韵和曾徽言登北禅寺塔
作者：李纲
朝代：宋

佛教入中土，贝多凡几翻。
摩腾导其流，僧伽鼓其澜。
乃建窣堵波，髙标屹参天。
划如五彩虹，上与青霄干。
兹塔更奇古，层檐俯通川。
江山递隐见，万象森迴环。
公子抱远韵，登临眇风烟。
仰穿龙蛇穴，旁瞰日月悬。
茫茫悉细碎，寓目疑无全。
归来吐妙句，字字劳精甄。
嗟我方屏处，胜游阻清缘。
幸窥慈恩作，如见众宝山。
宗风久寂寞，纻絮何其寒。
安得师子吼，震此龙象筵。
关弓挟白羽，櫜鞬相周旋。
当分宝塔坐，一瞬三万年。
次韵和李太白感秋
作者：李纲
朝代：宋

秋风从西来，敲我庭下竹。夜凉月窥樽，清光如可掬。风月岂故人，万里慰愁独。披衣从之游，更欲邀共宿。泠然洗我心，耿耿安用卜。三十八年非，庶以不远复。俯仰天地间，平生皆可覆。一醉梦还家，黄粱犹未熟。
次韵和李太白感秋
作者：李纲
朝代：宋

秋风从西来，敲我庭下竹。
夜凉月窥樽，清光如可掬。
风月岂故人，万里慰愁独。
披衣从之游，更欲邀共宿。
泠然洗我心，耿耿安用卜。
三十八年非，庶以不远復。
俯仰天地间，平生皆可覆。
一醉梦还家，黄粱犹未熟。
次韵和渊明形影神三首 其一 形赠影
作者：李纲
朝代：宋

大块已载我，何如未生时。气变芒芴间，七窍谁凿之。百骸与九藏，假合以成兹。与子非故交，从我如相期。屈伸及动止，契合初不思。常恐随物化，念此情凄洏。我生梦幻中，变灭不复疑。安得永相保，听我悲来辞。
次韵和渊明形影神三首 其三 神释
作者：李纲
朝代：宋

人生若大梦，积微以成著。少壮得老死，一念即非故。二子异金石，松萝暂依附。胡为羡久生，切切儿女语。有形会当灭，是影无实处。惟我谢客尘，妙湛乃常住。不入造化机，岂堕阴阳数。回光试反照，凡圣悉皆具。不减亦不增，谁毁复谁誉。超然外死生，卓尔无来去。周行万物表，独立初不惧。二子非吾徒，安用多忧虑。
次韵和渊明形影神三首 其二 影答
作者：李纲
朝代：宋

纡馀非我妍，濩落非我拙。与子两相依，生来无间绝。俯仰随顾指，岂是事容悦。因光长周旋，处阴暂暌别。况复同物化，子坏我亦灭。冥冥长夜台，念之五情热。愿子卫生经，无使精脑竭。千载永相从，彭殇孰优劣。
次韵和渊明形影神三首·形赠影
作者：李纲
朝代：宋

大块已载我，何如未生时。气变芒芴间，七窍谁凿之。百骸与九藏，假合以成兹。与子非故交，从我如相期。屈伸及动止，契合初不思。常恐随物化，念此情凄洏。我生梦幻中，变灭不复疑。安得永相保，听我悲来辞。纡馀非我妍，濩落非我拙。与子两相依，生来无间绝。俯仰随顾指，岂是事容悦。因光长周旋，处阴暂暌别。况复同物化，子坏我亦灭。冥冥长夜台，念之五情热。愿子卫生经，无使精脑竭。千载永相从，彭殇孰优劣。人生若大梦，积微以成著。少壮得老死，一念即非故。二子异金石，松萝暂依附。胡为羡久生，切切儿女语。有形会当灭，是影无实处。惟我谢客尘，妙湛乃常住。不入造化机，岂堕阴阳数。回光试反照，凡圣悉皆具。不减亦不增，谁毁复谁誉。超然外死生，卓尔无来去。周行万物表，独立初不惧。二子非吾徒，安用多忧虑。
次韵和渊明形影神三首·形赠影
作者：李纲
朝代：宋

大块已载我，何如未生时。
气变芒芴间，七窍谁凿之。
百骸与九藏，假合以成兹。
与子非故交，从我如相期。
屈伸及动止，契合初不思。
常恐随物化，念此情凄洏。
我生梦幻中，变灭不復疑。
安得永相保，听我悲来辞。
次韵和渊明形影神三首·影答
作者：李纲
朝代：宋

纡余非我妍，濩落非我拙。
与子两相依，生来无间绝。
俯仰随顾指，岂是事容悦。
因光长周旋，处阴暂暌别。
况復同物化，子坏我亦灭。
冥冥长夜台，念之五情热。
愿子衞生经，无使精脑竭。
千载永相从，彭殇孰优劣。
次韵和渊明形影神三首·神释
作者：李纲
朝代：宋

人生若大梦，积微以成着。
少壮得老死，一念即非故。
二子异金石，松萝暂依附。
胡为羡久生，切切儿女语。
有形会当灭，是影无实处。
惟我谢客尘，妙湛乃常住。
不入造化机，岂堕阴阳数。
迴光试反照，凡圣悉皆具。
不减亦不增，谁毁復谁誉。
超然外死生，卓尔无来去。
周行万物表，独立初不惧。
二子非吾徒，安用多忧虑。
次韵和渊明饮酒诗二十首
作者：李纲
朝代：宋

是心本纯白，利害俶扰之。陶然到醉乡，还此未扰时。古人重酒德，妙意端在兹。嗟予数杯量，径醉不复疑。既得醉中趣，安用杯常持。醉中忘万物，一视渊与山。坠车神不惊，庄周非寓言。是乡岂华胥，逸乐不记年。谁能造其域，勿为薄俗传。世俗愈浇薄，惟酒陶真情。如何遁世士，更以酒自名。嗟我方远谪，慷慨念平生。酌此一壶酒，宠辱那复惊。醉中露天机，往往以诗鸣。骏足有远步，逸翮无卑飞。羁絷因罗网，惨澹终年悲。得酒且欢喜，醉乡真所依。路稳良易到，时和可忘归。不复梦周公，甚矣吾其衰。惟当饮醇酎，此志慎勿违。独酌有真趣，何须歌管喧。既醉谢羁束，不知冠屦偏。扶挟烦侍女，颓然倾玉山。方游无何乡，命驾殊未还。醒来念前乐，欲辩诚难言。异论相矛盾，儒墨竟谁是。仲尼虽大圣，宁免叔孙毁。得酒当痛饮，忘形相汝尔。采芝白云中，愿学园与绮。风露飒秋色，东篱菊有英。泛此忘忧物，宽我羁旅情。故人饷佳酝，樽空还自倾。云外鸿雁度，堂中蟋蟀鸣。忽忽岁将暮，聊复乐此生。我本田野人，萧然岩壑姿。麋鹿喜丰草，鹪鹩安一枝。误学霸王略，肯吐陈平奇。世故乃如此，拙谋何所为。宾至且饮酒，吾身岂长羁。嘉葩含团香，气至辄自开。置之白玉堂，可慰君子怀。少有高世心，壮年此志乖。君门植梧桐，参彼鸾凤栖。谋身一何拙，堕此百尺泥。却笑东方生，取容事诙谐。四方有定位，醉中初不迷。立志既尔尔，岂复中道回。珥笔螭殿坳，谪官鲸海隅。庭闱在千里，山川阻脩途。梦中欣得还，亦复劳驰驱。觉后谋一醉，三杯即有馀。何当听从便，返我梁溪居。三径渊明居，一区子云宅。吾生诚易足，处静期息迹。负郭千亩田，种秫当八百。酿为瓮盎春，悠然举大白。于世复何求，安用长太息。饮酒资红裙，其乐未为至。欢然文字饮，兴逸不知醉。放怀溪山间，雅饮亦其次。裸裎岂是达，温克乃足贵。醉乡谁不到，未必能知味。樽俎为舟车，游此醉乡境。但愿未死前，常醉不用醒。醒来寓翰墨，万事劳总领。譬犹锥处囊，脱出终露颖。虎豹岂犬羊，文章自彪炳。吾年行四十，意气非少时。世故茫不识，惟好古人词。篇章自娱悦，适意良在兹。此外付之拙，直道不复疑。黄卷千万言，圣贤岂吾欺。世事皆分定，饮酒姑安之。萌心皆拙谋，游世用直道。乐天吾何忧，发愤不知老。惟有杯中物，可以慰枯槁。三杯颊生红，便觉颜色好。曲生端可友，金玉非吾宝。醉中亦慨然，志节还表表。少年学神仙，日诵琼笈经。交梨与火枣，丹鼎期必成。呼吸存夜气，宴坐至五更。岂知糟曲中，醉乡即黄庭。玉池滟生肥，天鼓常自鸣。酩酊欲仙去，超然离世情。霜林陨寒叶，淅淅随西风。拙翁感节物，颓然坐轩中。独酌一樽酒，不知穷与通。栖鸟忽惊去，子岂曾伤弓。人以谪而穷，我因谪而得。博考圣贤书，独立愈不惑。世道迭污隆，时命有通塞。驾言游醉乡，疑是华胥国。漠然无是非，于此可以默。结发观国光，壮年跻膴仕。怀恩重泰山，欲报轻小己。幸立不讳朝，缄默诚可耻。晨趋玉陛前，暮谪闽山里。飘零若萍梗，此志谁复纪。行藏岂异途，川流与渊止。不如饮美酒，世态何足恃。举世人事伪，惟酒存天真。饮多不如少，饮醨不如醇。借问何以然，每醉意每新。笑指黄金罍，是中可逃秦。糠秕铸尧舜，万世同埃尘。二豪侍坐侧，议论徒慇勤。我读古人书，独与渊明亲。北窗傲羲皇，桃源将问津。膝横无弦琴，头著漉酒巾。我醉君且去，为已非为人。
次韵和渊明饮酒诗二十首·其一
作者：李纲
朝代：宋

是心本纯白，利害俶扰之。陶然到醉乡，还此未扰时。古人重酒德，妙意端在兹。嗟予数杯量，径醉不复疑。既得醉中趣，安用杯常持。
次韵和渊明饮酒诗二十首·其一
作者：李纲
朝代：宋

是心本纯白，利害俶扰之。
陶然到醉乡，还此未扰时。
古人重酒德，妙意端在兹。
嗟予数杯量，径醉不復疑。
既得醉中趣，安用杯常持。
次韵和渊明饮酒诗二十首·其一〇
作者：李纲
朝代：宋

四方有定位，醉中初不迷。
立志既尔尔，岂復中道迴。
珥笔螭殿坳，谪官鲸海隅。
庭闱在千里，山川阻修途。
梦中欣得还，亦復劳驰驱。
觉后谋一醉，三杯即有余。
何当听从便，返我梁溪居。
次韵和渊明饮酒诗二十首·其一一
作者：李纲
朝代：宋

三径渊明居，一区子云宅。
吾生诚易足，处静期息迹。
负郭千亩田，种秫当八百。
酿为瓮盎春，悠然举大白。
于世復何求，安用长太息。
次韵和渊明饮酒诗二十首·其一九
作者：李纲
朝代：宋

结髪观国光，壮年跻膴仕。
怀恩重泰山，欲报轻小己。
幸立不讳朝，缄默诚可耻。
晨趋玉陛前，暮谪闽山裏。
飘零若萍梗，此志谁復纪。
行藏岂异途，川流与渊止。
不如饮美酒，世态何足恃。
次韵和渊明饮酒诗二十首·其一二
作者：李纲
朝代：宋

饮酒资红裠，其乐未为至。
欢然文字饮，兴逸不知醉。
放怀溪山间，雅饮亦其次。
裸裎岂是达，温克乃足贵。
醉乡谁不到，未必能知味。
次韵和渊明饮酒诗二十首·其一四
作者：李纲
朝代：宋

吾年行四十，意气非少时。
世故茫不识，惟好古人词。
篇章自娱悦，适意良在兹。
此外付之拙，直道不復疑。
黄卷千万言，圣贤岂吾欺。
世事皆分定，饮酒姑安之。
次韵和渊明饮酒诗二十首·其七
作者：李纲
朝代：宋

风露飒秋色，东篱菊有英。泛此忘忧物，宽我羁旅情。故人饷佳酝，樽空还自倾。云外鸿雁度，堂中蟋蟀鸣。忽忽岁将暮，聊复乐此生。
次韵和渊明饮酒诗二十首·其七
作者：李纲
朝代：宋

风露飒秋色，东篱菊有英。
泛此忘忧物，寛我羁旅情。
故人饷佳醖，樽空还自倾。
云外鸿雁度，堂中蟋蟀鸣。
忽忽岁将暮，聊復乐此生。
次韵和渊明饮酒诗二十首·其三
作者：李纲
朝代：宋

世俗愈浇薄，惟酒陶真情。如何遁世士，更以酒自名。嗟我方远谪，慷慨念平生。酌此一壶酒，宠辱那复惊。醉中露天机，往往以诗鸣。
次韵和渊明饮酒诗二十首·其三
作者：李纲
朝代：宋

世俗愈浇薄，惟酒陶真情。
如何遯世士，更以酒自名。
嗟我方远谪，慷慨念平生。
酌此一壶酒，宠辱那復惊。
醉中露天机，往往以诗鸣。
次韵和渊明饮酒诗二十首·其九
作者：李纲
朝代：宋

嘉葩含团香，气至辄自开。置之白玉堂，可慰君子怀。少有高世心，壮年此志乖。君门植梧桐，参彼鸾凤栖。谋身一何拙，堕此百尺泥。却笑东方生，取容事诙谐。
次韵和渊明饮酒诗二十首·其九
作者：李纲
朝代：宋

嘉葩含团香，气至辄自开。
置之白玉堂，可慰君子怀。
少有高世心，壮年此志乖。
君门植梧桐，参彼鸾鳯栖。
谋身一何拙，堕此百尺泥。
却笑东方生，取容事诙谐。
次韵和渊明饮酒诗二十首·其二
作者：李纲
朝代：宋
体裁：古风

醉中忘万物，一视渊与山。坠车神不惊，庄周非寓言。是乡岂华胥，逸乐不记年。谁能造其域，勿为薄俗传。
次韵和渊明饮酒诗二十首·其二〇
作者：李纲
朝代：宋

举世人事僞，惟酒存天真。
饮多不如少，饮醨不如醇。
借问何以然，每醉意每新。
笑指黄金罍，是中可逃秦。
糠粃铸尧舜，万世同埃尘。
二豪侍坐侧，议论徒慇懃。
我读古人书，独与渊明亲。
北窗傲羲皇，桃源将问津。
膝横无弦琴，头着漉酒巾。
我醉君且去，为已非为人。
次韵和渊明饮酒诗二十首·其二十
作者：李纲
朝代：宋

举世人事伪，惟酒存天真。饮多不如少，饮醨不如醇。借问何以然，每醉意每新。笑指黄金罍，是中可逃秦。糠秕铸尧舜，万世同埃尘。二豪侍坐侧，议论徒慇勤。我读古人书，独与渊明亲。北窗傲羲皇，桃源将问津。膝横无弦琴，头著漉酒巾。我醉君且去，为已非为人。
次韵和渊明饮酒诗二十首·其五
作者：李纲
朝代：宋

独酌有真趣，何须歌管喧。
既醉谢羁束，不知冠屦偏。
扶挟烦侍女，頽然倾玉山。
方游无何乡，命驾殊未还。
醒来念前乐，欲辩诚难言。
次韵和渊明饮酒诗二十首·其五
作者：李纲
朝代：宋

独酌有真趣，何须歌管喧。既醉谢羁束，不知冠屦偏。扶挟烦侍女，颓然倾玉山。方游无何乡，命驾殊未还。醒来念前乐，欲辩诚难言。
次韵和渊明饮酒诗二十首·其八
作者：李纲
朝代：宋
体裁：古风

我本田野人，萧然岩壑姿。麋鹿喜丰草，鹪鹩安一枝。误学霸王略，肯吐陈平奇。世故乃如此，拙谋何所为。宾至且饮酒，吾身岂长羁。
次韵和渊明饮酒诗二十首·其六
作者：李纲
朝代：宋
体裁：古风

异论相矛盾，儒墨竟谁是。仲尼虽大圣，宁免叔孙毁。得酒当痛饮，忘形相汝尔。采芝白云中，愿学园与绮。
次韵和渊明饮酒诗二十首·其十
作者：李纲
朝代：宋

四方有定位，醉中初不迷。立志既尔尔，岂复中道回。珥笔螭殿坳，谪官鲸海隅。庭闱在千里，山川阻脩途。梦中欣得还，亦复劳驰驱。觉后谋一醉，三杯即有馀。何当听从便，返我梁溪居。